text:
নহাক বাইবলবু মতৌ করমনা উই?
নহাকনা হায়গদ্রা . . .
মসি মীওইবগী লৌশিংনা ইবা লাইরিকনি?
মসি ভাবনা শাবা ৱারী লাইরিকনি?
মসি ঈশ্বরগী ৱাহৈদুনি?
বাইবলনা করি হায়রি
“শাস্ত্র খুদিং ঈশ্বরগী স্বরদগী ওইবনি।”—২ তীমোথি ৩:১৬, অশেংবা বাইবল।
মসি থাজবনা নহাক্কীদমক করি কান্নগনি
পুন্সিগী মরুওইবা ৱাহংশিংগী পাওখুমশিং ফংগনি।—পাউরৌ ২:১-৫.
হিংবদা চঙবা থাজবা য়াবা পাওতাক্শিং ফংগনি।—থাগৎ ঈশৈ ১১৯:১০৫.
তুংগী পুন্সিগী অশেংবা আশা ফংগনি। —রোমীয় ১৫:৪.
বাইবলনা হায়রিবসি ঐখোয়না তশেংনমক থাজবা য়াব্রা?
য়াই, য়ামদ্রবদা মরম অহুমদা য়ুমফম ওইরগা:
অঙকপা মওংদা অমগা অমগা য়ানবা। বাইবলসি তোঙান তোঙানবা মীওই ৪০ মুকনা চহি ১,৬০০ হেন্না চঙনা ইরম্বনি। মখোয় অয়াম্বদি অমগা অমগা শুকউন উন্নখিদে। অদুমওইনমক, বাইবলদা য়াওরিবা লাইরিক খুদিংমক অমগা অমগা মরুওইবা ৱাফম অমদা য়াননা চৎলি।
পুকচেল শেংনা ইরম্বা ইতিহাস। তাইবংপানগী ইতিহাস ইবশিংনদি চৎনবী ওইনা মখোয়গী মীশিংগী অশোয়বা লোৎশিন্নৈ। মদুগী ওন্ন-তৈনবদা বাইবল ইবশিংদি মখোয় মশাগী অমদি মখোয়গী জাতিগী অশোয়বশিং পুকচেল শেংনা ইরম্মী।—২ ইতিহাস ৩৬:১৫, ১৬; থাগৎ ঈশৈ ৫১:১-৪.
মাঙজৌননা তাকথোকলম্বা ৱা খুদিংমক চুম্বা। থায়নগী বাবিলোন মাঙতাকপগী ৱাফম, থৌদোক থোকত্রিঙৈ চহি ২০০ মুক্কি মমাংদা মাঙজৌননা বাইবলদা তাকথোকলম্মী। (যিশাইয়া ১৩:১৭-২২) মসিদা বাবিলোন করমনা তুগনি হায়বতা নত্তনা মসিবু জয় তৌরগদৌরিবা মীশক অদুগী মমিং ফাওবা ফোংদোকলম্মী।—যিশাইয়া ৪৫:১-৩.
বাইবলদা মাঙজৌননা তাকথোকলম্বা অতোপ্পা ৱাফম কয়ামরুমশু মরিকচুমনা থুংখি। ঐখোয়না ঈশ্বরগী ৱাহৈদগী আশা তৌরিবসি মসিমক নত্রা?—২ পিতর ১:২১.
খনথবা য়াবা ৱাফম
মতৌ করমনা ঈশ্বরগী ৱাহৈনা নহাক্কী পুন্সিবু হেন্না ফগৎহনবা ঙমগনি?
বাইবলনা ৱাহংসিগী পাওখুম মসিদা পীরি যিশাইয়া ৪৮:১৭,১৮ অমসুং ২ তীমোথি ৩:১৬, ১৭.


c: text/html

text:
অশিবনা তশেংনমক হিংগৎপা ঙমগদ্রা?
নহাকনা হায়গদ্রা . . .
ঙমগনি?
ঙমলোই?
ঙমবসু য়াই?
বাইবলনা করি হায়রি
“ঈশ্বরনা . . . হিঙ্গৎহনগনি।” —পাখোনচৎপশিংগী থবক ২৪:১৫, অশেংবা বাইবল।
মসি থাজবনা নহাক্কীদমক করি কান্নগনি
নুংশিজবা অমা শিবা মতমদা পুকনিং থেমজিন্নিংঙাই ওইবা।—২ কোরিন্থীয়া ১:৩, ৪.
অশিবা নংগনি হায়বদুনা অকিবা পোকহন্দবা। —হিব্রু ২:১৫.
শিখ্রবশিংগা অমুক হন্না পুনবা ফংগনি হায়বগী অশেংবা আশা।—যোহান ৫:২৮, ২৯.
বাইবলনা হায়রিবসি ঐখোয়না তশেংনমক থাজবা য়াব্রা?
য়াই, য়ামদ্রবদা মরম অহুমদা য়ুমফম ওইরগা:
ঈশ্বরদি পুন্সি শেমবিবা মপুনি। বাইবলনা হায় মদুদি যেহোবা ঈশ্বরনা “মী খুদিংদা থৱায়, নুংশাস্বর অমসুং পোৎ পূম্নমক পীবি।” (পাখোনচৎপশিংগী থবক ১৭:২৪, ২৫; থাগৎ ঈশৈ ৩৬:৯) অহিংবা জিব পুমনমকপু পুন্সি পিবিবা মহাকনা শিখ্রবা কনাগুম্বা অমবুসু হিংগৎহনবা শোয়দনা ঙমগনি।
মমাংঙৈদা ঈশ্বরনা শিখ্রবা মীশিংবু হিংগৎহনবিখি। অঙাং, অহন, নুপা-নুপী পুন্না মখোয় নিপান হিংগৎহনখিবগী থৌদোকশিং বাইবলদা য়াওরি। খরা অমদি হেক শিখিবগা ইকুই কুইদনা হিংগৎহনবিখি অদুবু অমখকতি নুমিৎ মরিনি মোংফমদা ফুমলুরবা মতুংদা হিংগৎহনবিখি।—যোহান ১১:৩৯-৪৪.
ঈশ্বরনা মদু অমুক হন্না পাঙথোকপা পাম্মী। শিবা হায়বসি যেহোবানা পামদে। মহাকনা মসিবু য়েকনবা অমগুমনা উই। (১ কোরিন্থীয়া ১৫:২৬) হিংগৎহনবগী থবকনা অশিবা হায়বদু লৌথোকপীদুনা য়েকনবদুবু মায়থিবা পিবা মহাকনা “পামজগনি।” মহাকনা নিংশিংলিবা মখোয়শিংদু অমুকহন্না হিঙগৎহনবিবা অমসুং মখোয়না পৃথিবীদা হিংদুনা লৈবদু উবা মহাকনা পাম্মী।—যোব ১৪:১৪, ১৫.
খনথবা য়াবা ৱাফম
ঐখোয় করিগীদমক অহল ওইরকপা অমসুং শিবা নাইরিবনো?
বাইবলনা ৱাহংসিগী পাওখুম মসিদা পীরি মৈহৌরোন ৩:১৭-১৯ অমসুং রোমীয় ৫:১২.

robotstxt: allowed

filter: keep


text:
তাইবংপানসি তশেংনমক কনাগী খূত্তা লৈবগে?
নহাকনা অসুমনা খনবিব্রা . . .
ঈশ্বরগী?
মীওইবশিংগী?
সৈতানগী?
বাইবলনা করি হায়রি
“তাইবংপান অপূম্বা ফত্তবা অদুগী মখূত্তা লৈ।”—১ যোহান ৫:১৯.
“দিয়াবোলগী থবক মাঙহন্নবা ঈশ্বরগী মচা নিপা অদুবু ফোংদোকপিরে।”—১ যোহান ৩:৮, অশেংবা বাইবল।
মসি থাজবনা নহাক্কীদমক করি কান্নগনি
তাইবংপানদা থোকলিবা সমস্যাশিংগী মতাংদা শন্দোকনা খঙজবা।—ফোংদোকপিবা ১২:১২.
অফবা তাইবংপান অমা ওইরক্কনি হায়বসিদা থাজবা য়াবগী মরম খঙজবা।—১ যোহান ২:১৭.
বাইবলনা হায়রিবসি ঐখোয়না তশেংনমক থাজবা য়াব্রা?
য়াই, য়ামদ্রবদা মরম অহুমদা য়ুমফম ওইরগা:
সৈতানগী শাসনগী অরোয়বা নুমিৎ তমখ্রে। মীওইবা জাতিগী মথকতা লৈরিবা সৈতানগী শাসন অসি লোইশিন্নবা যেহোবানা লেপখ্রে। ঈশ্বরনা ৱাশকপী মদুদি ‘মহাকনা . . . দিয়াবোলবু মাঙহনগনি’ অমসুং সৈতাননা থোকহনখিবা মাঙ-তাকপশিং অদু কোকহন্দুনা হান্নগী ফীভমদা মপুংফানা অমুক হঞ্জিনহনগনি।—হিব্রু ২:১৪.
ঈশ্বরনা যীশু খৃষ্টবু তাইবঙপানগী শাসন মপু ওইনবা খনবিখ্রে। যীশুদি তাইবংপান অসিগী তমথিরবা, মশাগী ওইজবতা খনবা শাসন মপু অসিদগী তোপ-তোপ্পী। যীশুগী শাসনগী মতাংদা ঈশ্বরনা ৱাশকই: “মহাক্না অশোনবশিং অমসুং অনংবশিংবু নুংশিবা পোক্কনি, . . মহাক্না মখোয়গী থৱায় ওৎনৈবদগী অমসুং হিংসা তৌবদগী হন্দোকপিগনি।”—থাগৎ ঈশৈ ৭২:১৩, ১৪.
ঈশ্বরদি মীনমলোই। বাইবলনা ময়েক শেংনা হায়রি: “ঈশ্বরনা মীনম্বা” ওইথোক্তে। (হিব্রু ৬:১৮) যেহোবানা করিগুম্বা অমা পাংথোক্কনি হায়দুনা ৱাশকপিরবদি মদু পাংথোক্লবগা পাংখকনি। (যিশাইয়া ৫৫:১০, ১১) “হৌজিক তাইবংপান অসিগী মপু অদু তান্থোক্কনি।”—যোহান ১২:৩১.
খনথবা য়াবা ৱাফম
তাইবংপান অসি, মসিগী লৈঙাকপদু লৌথোকখ্রবা মতুংদদি করি ওইগনি?
বাইবলনা ৱাহংসিগী পাওখুম মসিদা পীরি থাগৎ ঈশৈ ৩৭:১০, ১১ অমসুং ফোংদোকপিবা ২১:৩, ৪.


text:
মনিপুরী খুদিংমক্কী হৌরকফমনি সনা লৈবাক মনিপুর । থৌনা লৈনা হিংজরিবা জাতিনি মনিপুরী।য়েলহৌঙৈদগী শাগোন্নরক্লবা ইতিহাসকী থৌদোক কয়ানা জাতি অসিগী মশক পৃথিবী শিনবা থুংনা তাকই। মীশিং য়ামজদ্রবসু মপুক চোন্না লৈবা নাৎকী পুক্কৈনা জাতি অসিগী শক্তম হেন্না মকা লামহল্লি।থৌনা ফবা মচা কয়ানা জাতি অসিবু শকতাকখিবগী ৱা অনৌবা নত্তে। ঙসিদি গ্লোবেলাইজেসনগী ইহৌনা ঐখোয়বু তোঙান তোঙন্বা মফম কয়াদা চোইনা লৈহল্লকলি।অদুম ওইনমক ইপা ইপুশিংনা পুখৎপীরম্বা ইজাতিবু নুংশিবগী অৱাংবা থাক্কী ৱাখল অদুদি মমি শামথখিদ্রি। চাউথোক্না মালেমদা শকতাকপগী দায়িত্ব অদুসু অনৌবা মীরোল অসিনা কাউদবগী শামিন লৈ। ইশাগী শকপু হন্না হন্না য়েংলগা চাউথোকচরিবা ঐখোয়গী নাৎ,সাহিত্য অমসুং লোনবু মালেমগী তোমথিন্বা থাক অমদা পুথোক্তুনা থম্বগী অপাম্বা ঐখোয়গীসু লৈ। তোখাই তোখাই লৈরবসু সৌদি আরবীয়াদা লৈরিবা মনিপুরী খুদিংমকপু সামীয়ানা অমগী মখাদা পুরক্নবা অমদি ঐখোই খুদিংমক্না থেংনরিবা অৱাবা কয়াবু পুন্না থেংনমিন্নবা হায়বগী পান্দমদা সৌদি আরবীয়াগী আসির রীজন্দা লৈবা মণিপুরীশিংনা শেমখিবনি মনিপুরি এশোসিয়েসন ওফ সৌদি আরবীয়া(মাসা) ।ইখং খংহৌদনা থোকপা অৱাবা থৌদোক কয়ানা মীরমদা লৈবা ঐখোয়দা অৱাবা চৈথেং কয়া তত্তনা পী। নাইতোম থেংনবদা অৱাবা কয়া মায়োক্নৈ। তরাগী চৈশুনা লেংথোং ফাই।পুন্না থেংনমিন্নরবদি খুদোংথীবা কয়াদসু লায়না কোকপা ঙম্মি। পান্দম অসিবু মাংদা থমজরগা ডিসেম্বর তাং২৫,২০০৯ দা সংস্থান অসি শেমখিবনি। লোন অমদি সহিত্যবু হেন্না চাউখৎনবা হোৎনবসু ঐখোয়গী পান্দমনি। নৌনা হৌগৎলকলকলিবা নহারোলশিংবু সাহিত্যগী লমদা পৃথিবীদা শকতাক্নবা হোৎনবা হায়বগী পান্দম লৈজৈ। মীয়ামগী মতেং নত্তনা মপুংফাবা ঙমলোয়দবনা সৌদি আরবিয়াদা লৈরিবা মনিপুরি খুদিংমক্কী আশির্বাদ অমদি মতেং নিজরি। মনিপুরি খুদিংমকপু সংস্থান অসিগী মেম্বর ওইবিনবা আপিল তৌজরি। ঐখোইগী ৱেবসাইদতা কোয়বিরকপা খুদিংমক্না ইশাগী মত ফোংদোকপীরম্নবসু আপিল তৌজরি। অপুন্বনা পাঙ্গলনি।
মনিপুরী খুদিংমক্কী হৌরকফমনি সনা লৈবাক মনিপুর ।
থৌনা লৈনা হিংজরিবা জাতিনি মনিপুরী।য়েলহৌঙৈদগী শাগোন্নরক্লবা ইতিহাসকী
থৌদোক কয়ানা জাতি অসিগী মশক পৃথিবী শিনবা থুংনা তাকই। মীশিং য়ামজদ্রবসু মপুক
চোন্না লৈবা নাৎকী পুক্কৈনা জাতি অসিগী শক্তম হেন্না মকা লামহল্লি।থৌনা ফবা মচা কয়ানা
জাতি অসিবু শকতাকখিবগী ৱা অনৌবা নত্তে।
ঙসিদি গ্লোবেলাইজেসনগী ইহৌনা ঐখোয়বু তোঙান তোঙন্বা মফম কয়াদা চোইনা
লৈহল্লকলি।অদুম ওইনমক ইপা ইপুশিংনা পুখৎপীরম্বা ইজাতিবু নুংশিবগী অৱাংবা থাক্কী ৱাখল
অদুদি মমি শামথখিদ্রি। চাউথোক্না মালেমদা শকতাকপগী দায়িত্ব অদুসু অনৌবা মীরোল
অসিনা কাউদবগী শামিন লৈ। ইশাগী শকপু হন্না হন্না য়েংলগা চাউথোকচরিবা ঐখোয়গী
নাৎ,সাহিত্য অমসুং লোনবু মালেমগী তোমথিন্বা থাক অমদা পুথোক্তুনা থম্বগী অপাম্বা
ঐখোয়গীসু লৈ। তোখাই তোখাই লৈরবসু সৌদি আরবীয়াদা লৈরিবা মনিপুরী খুদিংমকপু
সামীয়ানা অমগী মখাদা পুরক্নবা অমদি ঐখোই খুদিংমক্না থেংনরিবা অৱাবা কয়াবু পুন্না
থেংনমিন্নবা হায়বগী পান্দমদা সৌদি আরবীয়াগী আসির রীজন্দা লৈবা মণিপুরীশিংনা
শেমখিবনি মনিপুরি এশোসিয়েসন ওফ সৌদি আরবীয়া(মাসা) ।ইখং খংহৌদনা থোকপা
অৱাবা থৌদোক কয়ানা মীরমদা লৈবা ঐখোয়দা অৱাবা চৈথেং কয়া তত্তনা পী। নাইতোম
থেংনবদা অৱাবা কয়া মায়োক্নৈ। তরাগী চৈশুনা লেংথোং ফাই।পুন্না থেংনমিন্নরবদি খুদোংথীবা
কয়াদসু লায়না কোকপা ঙম্মি। পান্দম অসিবু মাংদা থমজরগা ডিসেম্বর তাং২৫,২০০৯ দা
সংস্থান অসি শেমখিবনি। লোন অমদি সহিত্যবু হেন্না চাউখৎনবা হোৎনবসু ঐখোয়গী
পান্দমনি। নৌনা হৌগৎলকলকলিবা নহারোলশিংবু সাহিত্যগী লমদা পৃথিবীদা শকতাক্নবা
হোৎনবা হায়বগী পান্দম লৈজৈ। মীয়ামগী মতেং নত্তনা মপুংফাবা ঙমলোয়দবনা সৌদি
আরবিয়াদা লৈরিবা মনিপুরি খুদিংমক্কী আশির্বাদ অমদি মতেং নিজরি। মনিপুরি খুদিংমকপু
সংস্থান অসিগী মেম্বর ওইবিনবা আপিল তৌজরি। ঐখোইগী ৱেবসাইদতা কোয়বিরকপা
খুদিংমক্না ইশাগী মত ফোংদোকপীরম্নবসু আপিল তৌজরি।
অপুন্বনা পাঙ্গলনি।


text:
সন্ত্রিশগাই অমসুং মীৎশেন খাঙবা! মেগাজিনশিং
বাইবলদা য়ুমফম ওইবা ঐখোয়গী মেগাজিনশিং অসি লোন ১৫০ গী মথক্তা লৌথবা য়াগনি। তাইবংপান্দা থোকলিবা থৌদোকশিং অসিগী অর্থ বাইবলনা করি হায়রমবগে হায়বদু সন্ত্রিশগাই মেগাজিন্না উৎলি। মসিগী ঈশ্বরগী নিংথৌলৈবাক্কী ৱা-পাওনা মীয়ামবু নুংঙাইহল্লি অমসুং যীশু খৃষ্টদা থাজনবা মতেং পাংই। মীৎশেন খাঙবা! মেগাজিন্না ঙসিগী তাইবংপান্দা থেঙনরিবা নুংঙাইতবা থৌদোকশিং করম্না মায়য়োকনগনি হায়বদু উৎলি। অদুগা শেমবিবা মপুনা ৱাশকপীরম্বা শান্তি লৈবা অমসুং অশোয়-অঙাম লৈত্রবা অনৌবা তাইবংপান অদুদা থাজবা থমননবা মতেং পাংই।


text:
অৱা-অনাগী অরোয়বা লৈগদ্রা?
নহাকনা হায়গদ্রা . . .
লৈগনি?
লৈরোই?
লৈবা য়াই?
বাইবলনা করি হায়রি
“ঈশ্বরনা মখোয়গী মিত্তগী পিরাং খুদিং তৈথোকপিগনি; অমুক হন্না শিবা, ৱাবা, তেংথাবা, কপ্পা অমসুং নাবা লৈররোই।” —ফোংদোকপিবা ২১:৪, অশেংবা বাইবল।
মসি থাজবনা নহাক্কীদমক করি কান্নগনি
ঐখোয়গী সমস্যাশিং ঈশ্বরনা থোকহনবা নত্তে হায়বগী শোয়দ্রবা ৱাফম।—যাকোব ১:১৩.
ঐখোয়না অৱা-অনা নংবা মতমদা ঈশ্বরনা ঐখোয়গী অৱাবদু খঙবি হায়বগী নুংঙাইবা।—জেকারিয়া ২:৮.
অৱা-অনা খুদিংমক লোয়রগনি হায়বগী আশা। —থাগৎ ঈশৈ ৩৭:৯-১১.
বাইবলনা হায়রিবসি ঐখোয়না তশেংনমক থাজবা য়াব্রা?
য়াই, য়ামদ্রবদা মরম অনিদা য়ুমফম ওইরগা:
ঈশ্বরনা অৱা-অনা অমসুং ৱায়েল চুমদববু তুক্কৎচৈ। মমাংঙৈ বাইবলগী মতমদা মহাক্কী মীশিংবু তমথীবা মওংদা তাথি-তাওইনা তৌখিবা অদুদা ঈশ্বর যেহোবানা মতৌ করমনা ফাওখিবগে হায়বদু খনবিয়ু। বাইবলনা হায়রি মদুদি মখোয়বু “ৱাহনবা অদুগী মরমনা” মহাক য়াম্না নুংঙাইতবা ফাওখি।—ৱায়েন মপুশিং ২:১৮.
অতোপ্পশিংবু মাঙ-তাকনবা তৌরিবা মীশিং অদু ঈশ্বরনা য়ানিংদে। খুদম ওইনা, বাইবলনা হায়রি “মরাল লৈজদবা ঈ তাহনবা খুৎশিং” অদু মহাকনা তুক্কৎচৈ।—পাউরৌ ৬:১৬, ১৭.
ঐখোয় অমমম্তগী ওইনা ঈশ্বরনা খনবি। মী খুদিংনা “মশাগী অৱা-অনা অমসুং চৈনা” খঙজবা নত্তনা ঈশ্বর যেহোবানসু খঙবি।—২ ইতিহাস ৬:২৯, ৩০.
মহাক্কী নিংথৌ লৈবাক্কী মপান্না, যেহোবানা মীওই অমমম্গী অৱা-অনা থুনমক লোয়শিল্লগনি। (মাত্থি ৬:৯, ১০) মরকসিদা, মঙোন্দা থম্মোয় শেংনা চঙজরকপা মীওইশিংবু মহাকনা নুংশিহৈনা পুকনিং থেমজিনবি।—পাখোনচৎপশিংগী থবক ১৭:২৭; ২ কোরিন্থীয়া ১:৩, ৪.
খনথবা য়াবা ৱাফম
ঈশ্বরনা করিগীদমক অৱা-অনা নংবা য়াহল্লিবনো?
বাইবলনা ৱাহংসিগী পাওখুম মসিদা পীরি রোমীয় ৫:১২ অমসুং ২ পিতর ৩:৯.


text:
যেহোবাগী শাক্ষীশিং—ঐখোয় কনানো?
ঐখোয় তোঙান-তোঙানবা লোন অমসুং কাঙলুপ চা কয়াদগী লাকপনি, অদুবু মান্নবা পান্দমশিংনা ঐখোয়বু অমতা ওইনা পুনশিলহল্লি। পুমনমক্কী মথক্তা, ঐখোয়না বাইবলগী ঈশ্বর অমসুং পুমনমক্কী শেম্বিবা মপু যেহোবা ঈশ্বরবু ইকায়খুম্নবা পামজৈ। ঐখোয়না যীশু খৃষ্টগী মতৌ তমনবা কন্না হোৎনজৈ অমসুং খৃষ্টান হায়না কৌজবদা চাওথোকচৈ। বাইবল অমসুং ঈশ্বরগী নিংথৌলৈবাক্কী মরমদা মীয়ামদা খঙহন্নবগীদমক ঐখোয় খুদিংমক্না চাং নাইনা মতম কায়থোকচৈ। ঐখোয়না ঈশ্বর যেহোবাগী অমদি মহাক্কী নিংথৌলৈবাক্কী মরমদা মীয়ামদা হায়বা অমসুং শাক্ষী পীবগীদমক ঐখোয়বু যেহোবাগী শাক্ষীশিং হায়না খঙনৈ।
ঐখোয়গী ৱেবসাইটতা য়েংবিয়ু। ওনলাইনদা বাইবল পাবিয়ু। ঐখোয় অমসুং ঐখোয়গী থাজবগী মরমদা হেন্না খঙবিয়ু।


text:
স্টাফ রিপোর্টার :: মণিপুরী ভাষা গবেষণা ও উন্নয়ন সংস্থা-না শীন্দুনা বাংলাদেশকী মণিপুরী খুন্দাবা মফম মফমদা মণিপুরী স্কুল ৭ খক হাংদুনা হৌরক্লিবা অঙাংশিংদা মণিপুরী ময়েক অমসুং লোন তম্বীবগী থৌরম চত্থরি। হৌখিবা জানুয়ারিগী তাং ২৩দা হায়রিবা স্কুলশিংসিগী চহীগী পরীক্ষা পাঙথোকখি। মদুগী ফল লাউথোকপা অমসুং মনা য়েন্থোকপগী থৌরম অমা মার্চকী তাং ৬ ইরাই নুমিৎতা কমলগঞ্জ (ভানুগাছ) উপজেলাগী নয়াপত্তনদা লৈবা ‘মণিপুরী কাংশং’দা পাঙথোকখ্রে। ভানুগাছতা লৈবা স্কুল অহুম (তেতইগাঁও কথে স্কুল, গঙ্গানগর স্কুল অমসুং ভানুবিল লৈহাউ মণিপুরী স্কুল) অমসুং শ্রীমঙ্গলগী রামনগর মণিপুরী স্কুলগী মহৈরোয়শিংনা থৌরমদুদা শরূক য়াখি। থোঙাম প্রহ্লাদনা ময়ায় তাংবল লৌদুনা পাঙথোকখিবা থৌরমদুদা কমলগঞ্জকী ইউএনও মো. জাহিদুল ইসলাম মিঞানা চীফ গেস্ট অমসুং শক্নাইরবা জার্নালিস্ট প্রণীত রঞ্জন দেবনাথ অমসুং মণিপুরী ভাষা গবেষণা ও উন্নয়ন সংস্থাগী প্রেসিডেন্ট কবি এ কে শেরামনা স্পেশাল গেস্ট ওইখি। থৌরমদুদা স্কুল মরীগী মহৈরোয় ৫৮দা মনা মথুম য়েন্থোকখি। কবি অয়েকপম অঞ্জুনা কনডাক্ট তৌবা থৌরমদুদা মহৈরোয়শিংগা লোয়ননা স্কুলশিংগী ওজা, মমা-মপাশিং অমসুং খুন্নায়গী শক্নাইরবা মীওই কয়াদং য়াওনা মী য়াম্না তিনখি। মহৈরোয়শিংবু মনা য়েন্থোকপগী থৌরমসিদা মরূ ওইনা শেলগী তেংবাং পিবিরকখিবসি হৌজিক হৌজিক অমেরিকাদা লৈরিবা অয়েকপম বিজননি। কানাডা-দা লৈবা হামোম প্রমোদ অমদি নামৈরাকপম নিশিনসু তেংবাং তৌবিরকখি। ভানুগাছকী হামোম তনুবাবু, য়েনশমম প্রদীপ অমসুং মণিপুরী ভাষা গবেষণা ও উন্নয়ন সংস্থাগী জে. সেক্রটারী এল. শ্যামলনসু তেংবাং কয়া তৌবিরকখি। মখোয় পূম্নমকপু পূকচেল শেংনা থাগৎচরি।
(মণিপুরী ভাষা গবেষণা ও উন্নয়ন সংস্থার উদ্যোগে বাংলাদেশের মণিপুরী অধ্যুষিত বিভিন্ন অঞ্চলে মোট ৭টি মণিপুরী স্কুল চালু করে মণিপুরী শিশুদের মধ্যে মণিপুরী লিপি ও ভাষা শিখানো হচ্ছে। গত ২৩ জানুয়ারি এই ৭টি স্কুলে একযোগে বার্ষিক পরীক্ষা অনুষ্ঠিত হয়। তার ফলাফল ঘোষণা এবং পুরস্কার বিতরণ উপলক্ষে ৬ মার্চ শুক্রবার কমলগঞ্জের নয়াপত্তনে অবস্থিত ‘মণিপুরী কাংশং’ ভবনে একটি অনুষ্ঠানের আয়োজন করা হয়। কমলগঞ্জ (ভানুগাছ) অঞ্চলের ৩টি স্কুল – তেতইগাঁও কথে স্কুল, গঙ্গানগর স্কুল ও ভানুবিল লৈহাউ মণিপুরী স্কুল এবং শ্রীমঙ্গলের রামনগর মণিপুরী স্কুলের ছাত্র-ছাত্রীরা এই অনুষ্ঠানে অংশ নেয়। থোঙাম প্রহ্লাদের সভাপতিত্বে অনুষ্ঠিত এই পুরস্কার বিতরণী সভায় প্রধান অতিথি হিসেবে উপস্থিত ছিলেন কমলগঞ্জের উপজেলা নির্বাহী অফিসার মো. জাহিদুল ইসলাম মিঞা এবং বিশেষ অতিথি ছিলেন বিশিষ্ট সাংবাদিক প্রণীত রঞ্জন দেবনাথ ও মণিপুরী ভাষা গবেষণা ও উন্নয়ন সংস্থার সভাপতি কবি এ কে শেরাম। অনুষ্ঠানে এই ৪টি স্কুলের ছাত্র-ছাত্রীদের মধ্যে পুরস্কার বিতরণ করা হয়। কবি অয়েকপম অঞ্জুর সঞ্চালনায় এই অনুষ্ঠানে ছাত্র-ছাত্রীরা ছাড়াও তাদের শিক্ষক, পিতা-মাতা এবং সমাজের বিশিষ্টজন সহ বিপুল সংখ্যক মানুষ উপস্থিত ছিলেন। এই অনুষ্ঠান আয়োজনে আর্থিক সহযোগিতা দিয়ে যিনি সার্বিক সহযোগিতা করেছেন তিনি হলেন বর্তমানে আমেরিকা প্রবাসী অয়েকপম বিজন সিংহ। তাছাড়া কানাডা প্রবাসী হামোম প্রমোদ এবং নামৈরাকপম নিশিও আর্থিক সহযোগিতা করেছেন। তাছাড়া স্থানীয়ভাবে ভানুগাছের হামোম তনুবাবু, য়েনশমম প্রদীপ এবং মণিপুরী ভাষা গবেষণা ও উন্নয়ন সংস্থার সাধারণ সম্পাদক এল. শ্যামলও নানাভাবে সহযোগিতা করেছেন।
Share the post "মণিপুরী স্কুলগী মহৈরোয়শিংদা মনা য়েন্থোকপা (মণিপুরী স্কুলের পুরস্কার বিতরণী)"


text:
ঙাকপীরক্লব্রা? ঈপুরোয়না করমনা ঐহাক্কী পাপ পূম্নমক কোকপীগদৌরিবনো?
ৱাহং: ঙাকপীরক্লব্রা? ঈপুরোয়না করমনা ঐহাক্কী পাপ পূম্নমক কোকপীগদৌরিবনো?
পাওখুম: পাওখোন 13:38 না হায়, ‘‘মরম অদুনা, ইচিন ইনাওশা, মসিমদি খঙজিনবীয়ু মদুদি ইবুঙোগী মপাননা পাপ কোকপা ঙমগনি হায়না নখোয়দা পাও শনদোকচরিবসিনি।’’
ঙাকপীবা হায়বসি করিনো অদুগা মসি ঐহাকনা করিগীদমক মথৌ তারিবনো?
‘‘ঙাকপীবা’’ হায়বা ৱাহৈসিনা অমোৎপা শেংদোকপবু খঙহল্লি, লনদোন অমবু কোকপীবা, শিংদোকপা হায়বনি। ঐখোয়না কনাগুম্বা অমগী মফমদা লাল্লুরবদি, হান্না লৈনরমবা মরীদু নৌহৌনা অমুক থমবা পাম্বদগী মখোয়দা ঙাকপীনবা হায়জৈ। ঙাকপীবা য়ারে হায়দুনা কনাগুম্বা অমবু ঙাকপীবা নত্তে। লাল্লুরগা ঙাকপীবা য়াবা কনাগুম্বা অমত্ত লৈতে। ঙাকপীবা হায়বসি নুংশিবা, থৌজাল, অমসুং মতিক মঙালগী থবক ঙাক্তনি। ঙাকপীবা হায়বসি কনাগুম্বা অমনা নহাক্কী মফমদা তৌনিংবা তৌজখ্রবসু, মহাক্কী মফমদা নুংঙাইতবা অমত্ত লৈতনবা ৱারেপ লৌববুনি।
বাইবলনা ঐখোয়দা অসুমনা হায় মদুদি ঐখোয় পুম্নমক অসি ঈপুরোয়গী মফমদগী ঙাকপীবা মথৌ তাই। ঐখোয় পূমনমক পাপ তৌই। পাওশন 7:20 না ময়ামদা খঙহল্লি, ‘‘তাইবংপানসিদা অরানবা তৌদবা মতমলৈবখিবিক্তা অচুম্বদা তৌবা কনাসু লৈতে।’’ 1 যোহন 1:8 না হায়, ‘‘ঐখোয়না ঐখোয় পাপ চেন্দে হায়রবদি, ঐখোয় ইশানা ইশাবু মীনমজরবনি অমসুং ঐখোয় অচুম্বা তৌদ্রবনি।’’ পাপ পুমনমক অরোয়বদদি ঈপুরোয়গী মাইয়োক্তা হৌবা লাল্হৌবগী থবক ওইরকই। (লাইশোন ঈশৈ 51:4)। মসিগী মহৈদি, ঐখোয়না পাপ হায়দোকচবদগী ঐখোয়বু ঈপুরোয়না তঙায় ফদনা ঙাকপীবা তারকই। ঐখোয়গী পাপশিং অসিবু ঙাকপীদ্রবদি, ঐখোয় পূমনমক ঐখোয়গী পাপকী মহৈ ওইনা লোইবা নাইরোইদবা অৱা অনংদা তাদুনা অদুম্মক লৈখিগনি। (মাথিড 25:46; যোহন 3:36)।
ঙাকপীবা- মসিবু ঐহাকনা করমনা ফংগনি?
থাগৎনিঙাইনি, নুংশিচাওবা অমসুং থৌজালহৈবা ঈপুরোয়না- ঙাইরি কোকপীরগে হায়না ঐখোয়গী পাপশিং! 2 পিটর 3:9 না ঐখোয়দা হায়, ‘‘...ইবুঙোদি অদোমগা লোয়ননা খাঙমিন্নবনি, কনাবুসু মাঙহন্নিংদে, হায়বদি মী খুদিংমক্কী পুকনিং হোংলকপা ইবুঙোনা ঙাইরি।’’
ঐখোয়গী পাপকীদমক্তা অমত্ত ঙায়রবা অচুম্বা চৈরাক্তি শিবনি। রোমান 6:23 গী অহানবা তংখাই শরুকনা লাওনা হায়রি, ‘‘পাপ তৌরুবগী মহৈদি শিবনি...’’ লোমনাইদবা অশিবা হায়বসি ঐখোয়গী পাপকীদমক্তা ঐখোয়না তানশিল্লুবশিং অদুবুনি। ঈপুরোয়না, মহাক্কী মপুং ফারবা থৌরাংদা, তাইবং মী অমা ওইবিরকখি-যীশু খৃষ্ট (যোহন 1:1,14)। যীশু পাং মথক্তা শিখি, ঐখোয়না চপ চান ফংবা য়ারবা শিবগী চৈরাক লোয়নখি। 2 কোরিন্থীয় 5:21 না ঐখোয়দা হায়, ‘‘ইবুঙোগী মপাননা ঐখোয়না ঈপুরোয়গী লাইনিং লম্বীদা চৎপা ঙমনবা, পাপ মশক খঙজদবা ইবুঙোবু ঐখোয়গী ইহুৎ শিলহন্দুনা পাপ চেলহল্লে। 1 যোহন 2:2 না লৈবাক মীয়াম খঙনা লাওথোক্লি, ‘‘ইবুঙো মশামক ঐখোয়গী পাপকীদমক শেংগৎপা ওইবীরি; ঐখোয়গীদা নত্তে, হায়বদি তাইবংপান অপূম্বগীসুনি।’’ যীশু শিরুবদগী হিংগৎলকখি, পাপ অমসুং শিবা মহাকনা মায়থীবা পীরবনি লাওথোকখি (1 কোরিনইয় 15: 1-28)। থাগৎচরি ঈপুরোয়, যীশু খৃষ্টনা শিরুবদগী হিংগৎলকপগী মপাননা, রোমান 6:23 গী অনীশুবা তংখায় শরুক অদু অচুমবনি, ‘‘.. অদুবু ঐখোয়গী মপু ইবুঙো যীশু খৃষ্টগী মপান্দগী ঈপুরোয়দগী ফংবা খুদোলদি লোমনাইদবা পুন্সি অসিনি।’’
অদোমগী পাপশিং কোকখিবা অদোম পাম্বীব্রা? ইশানা লৌথোকচবা ঙমদ্রবা মীগী মরাল হুমদুনা থিগনবা অরানবা ৱাখল অমা অদোমদা লৈবিব্রা? যীশু খৃষ্টবু অদোমগী লানবীবা মপুনি হায়বসিদা থাজবা থমলবদি অদোমগী পাপশিং কোকপীবা শোয়দবনি। এফি 1:7 না হায়, ‘‘ইবুঙোগী ঈগী মমলনা ঐখোয়বু কনবীরে, হায়বদি ঈপুরোয়গী মতিকনা মরাং কায়বা মরমনা পাপশিং কোকনবীরে।’’ যীশুনা ঐখোয়গী শেন্দোল শিংদোকপীখ্রে, অদুনা ঐখোয়বু ঙাকপীবা য়াহল্লে। অদোমনা হেক তৌগদবা হায়ববু যীশুগী মিংদা ঈপুরোয়দা অদোমবু ঙাকপীনবা হায়জৌ, তৌবতবু অদোমগী পাপ কোকপীনবা হোৎনবদা যীশু শিখিবনি হায়বসিদি অদোম থাজবীবা তাই- অদু ওইরবদি মহাকনা অদোমবু ঙাকপীগনি! যোহন 3:16-17 দা অঙকপা পাওজেল অসিমক য়াওরি, ‘‘মরমদি ঈপুরোয়না মালেম অসিব অসুক্কী মতিক নুংশিজৈ হায়বগী খুদমদি মহাক্কী অমত্ত ঙায়রবা মচানিপা ঐখোয়দা পীনবীরে, হায়বদি মহাকপু থাজবা মহাক অদু মাঙখিবদি লায়রদুনা লোমনাইদবা পুন্সিদুম ফংগনি। মরমদি ঈপুরোয়না মচানিপা অদুবু মহাক্কী মপান্দগী মালেম অসিবু কন্ননবা থারকখিবনি, লাল্লে হায়ননবা নত্তে।’’
ঙাকপীবা- মসি তশেংনমক্কী ইরায় লায়বা থবক অদুমকলা?
হোয় মসি অরায়বা থবক অদুমকনি! অদোমনা হোৎনরগা ঈপুরোয়দগী ঙাকপীবা ফংবদি ঙমলোই। অদোমনা ঈপুরোয়দগী ঙাকপীবা মনতিকনরগসু ফংবা ঙমলোই। অদোমগী থাজবতনা, অদোমনা ঈপুরোয়গী মতিক অমসুং থৌজালগী মতেঙদগী মসিবু ফংবা ঙমগনি। যীশু খৃষ্টবু অদোমগী লানবীবা ওইনা অদোমনা লৌশিনবা পামলবা অমদি ঈপুরোয়দগী ঙাকপীবা ফংলবদি, অদোমনা শোনবীগদবা লাইশোল অমা লৈ। লাইশোল অসিমকনা নত্রগা অতোপ্পা লাইশোল অমনা অদোমবু কনবদি ঙমলোই। যীশু খৃস্টবু থাজবখক্তনা পাপশিং কোকখিবদি ঙমগনি। লাইশোল অসি অদোমবু ঙাকপীবা ঙমনবগীদমক অদোমনা ঈপুরোয়বু থাজবা অমদি মঙোন্দা তৌবীমল খঙবা উৎপা ওইনা মহাক্কী মফমদা ফোংদোকপা ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক পাপ লঙজরুরে অদুনা ঐহাকপু চৈরাক পীবীফম থোক্লবনি। অদুবু ঐহাকনা ফংগদবা চৈরাক অদু যীশু খৃষ্টবু থাজরুবগী মপান্না মহাকনা ফংবীখিদুনা ঐহাকপু ঙাকপীরে। অরান খুবম ফংনবগীদমক ঐহাক পাপতগী মায় লৈথোকচবগা লোয়ননা ঈপুরোয়গী মফমদা থাজবা থমজরে। ঈপুরোয়গী অঙকপা ফংলবা মতিক অমসুং ঙাকপীহৈবা থৌজাল অসিগীদমক ঈপুরোয়গী মফমদা তৌবীমল খঙবা উৎচরি।!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
ঙাকপীরক্লব্রা? ঈপুরোয়না করমনা ঐহাক্কী পাপ পূম্নমক কোকপীগদৌরিবনো?


text:
তুংগী ফিভমগী মরমদা নহাক করি খল্লি?
ঐখোয়গী তাইবংপানগী ফিভমসি . . .
অহোঙবা লৈতনা অদুমক লৈখিগদ্রা?
হেন্না ফৎচিল্লকওইদৌরিবরা?
ফগৎলক্কদ্রা?
বাইবলনা করি হায়রি
“ঈশ্বরনা মখোয়গী মিত্তগী পিরাং খুদিং তৈথোকপিগনি; অমুক হন্না শিবা, ৱাবা, তেংথাবা, কপ্পা অমসুং নাবা লৈররোই। মরমদি অরিবা পোৎ পূম্নমক লোইখ্রে।” —ফোংদোকপিবা ২১:৪, অশেংবা বাইবল।
মসি থাজবনা নহাক্কীদমক করি কান্নগনি
অর্থ লৈবা অমসুং পেন্নিংঙাই ওইবা থবক লৈগনি।—যিশাইয়া ৬৫:২১-২৩.
মখল অমত্তগী অনা-অয়েক নত্রগা অৱা-অনা লৈররোই।—যিশাইয়া ২৫:৮; ৩৩:২৪.
ইমুং-মনুং অমদি মরুপ-মপাংশিংগা লোইনাইদ্রবা নুংঙাইবা পুন্সি ফংগনি।—থাগৎ ঈশৈ ৩৭:১১, ২৯.
বাইবলনা হায়রিবসি ঐখোয়না তশেংনমক থাজবা য়াব্রা?
য়াই, য়ামদ্রবদা মরম অনিদা য়ুমফম ওইরগা:
ঈশ্বরদা মহাক্কী ৱাশক থুংহনবা ঙমবগী শক্তি লৈ। বাইবলদা ঈশ্বর যেহোবা খকতবু “ইঙম ঙম্বা” হায়না কৌই, মরমদি মঙোন্দা ঙমখৈ লৈতবা শক্তি লৈ। (ফোংদোকপিবা ১৫:৩) মরম অসিনা ঐখোয়গী তাইবংপান অসি হেন্না ফগৎপা অমা ওইহনবিরক্কনি হায়বা মহাক্কি ৱাশক অদু ঙাকপা ঙমগনি। বাইবলনা হায়বগুম্না, “ঈশ্বরদদি পূম্নমক ওইথোকপা ঙাক্তনি।”—মাত্থি ১৯:২৬.
ঈশ্বরনা মহাক্কী ৱাশক থুংহনবা পাম্মী। খুদম ওইনা, যেহোবানা শিখ্রবা মীশিংবু অমুক হিংগৎহনবা “পামজগনি।”—যোব ১৪:১৪, ১৫.
ঈশ্বরগী মচানুপা যীশুনা অনাবা ফহল্লম্মী হায়নসু বাইবলনা ফোংদোকই। মহাকনা মদু করিগীদমক তৌরমলিবনো? মদু মহাকনা পামজবগীনি। (মার্ক ১:৪০, ৪১) মহাক্কী মপাগুমনা যীশুদসু তোল্ল-তারবশিংবু মতেং পাংনিংবগী চপ-চাবা গুণ চেল্লী।—যোহান ১৪:৯.
মরম অদুনা যেহোবা অমসুং যীশুনা ঐখোয়বু নুংঙাইরবা তুংগী পুন্সি অমা ফংহন্নিংই হায়বসি শুংশোয় শোয়দনা থাজবা য়াই।—থাগৎ ঈশৈ ৭২:১২-১৪; ১৪৫:১৬; ২ পিতর ৩:৯.
খনথবা য়াবা ৱাফম
ঈশ্বরনা মতৌ করমনা অফবা তাইবংপান অমা পুরক্কনি?
বাইবলনা ৱাহংসিগী পাওখুম মসিদা পীরি মাত্থি ৬:৯, ১০ অমসুং দানিয়েল ২:৪৪.


text:
লোমনাইদবা পূন্সি ফংলব্রা?
ৱাহং: লোমনাইদবা পূন্সি ফংলব্রা?
পাওখুম: ময়েক শেংলবা পূন্সি লম্বী অমা বাইবলদা তাক্লি। অহানবদা, ঐখোয়না তেংবান মপূগী মফমদা অকায়বা চৎলুরে হায়বসি য়াবীবা তাই: ‘‘ঐখোয় পূম্নমক অরানবা তৌবা মরমনা ঈপূরোয়গী মতিক মঙাল ফংবা ঙমদে।’’ রোমান 3:23)। ঐখোয় পূম্নমক ঈপূরোয়না য়ানিংদবা থবক তৌবা মরমনা, চৈরাক ফংবা য়ারবা ঙাক্তনি। ঐখোয়গী পাপ পূম্নমক অসি অমত্তা ঙায়রবা লোমনাইদবা ঈপূরোয়গী মফমদা হকথেংননা তৌরুবা মরমনা, লোইনাইদবা চৈরাক অমদি ফংফম থোক্লবনি। ‘‘মরমদি পাপ তৌরুবগী মহৈদি শিবা হায়বসিনি, অদুবু ঐখোয়গী মপূ ইবুঙো যীশু খৃষ্টগী মতেঙনা লোমনাইদনা হিংবা ঙমহল্লি’’ য় রোমান 6:23)।
অদুম ওইনমক, ঈপূরোয়গী লোমনাইদবা মচানিপা, পাপ চেন্দবা (1 পিটর 2:22), যীশু খৃষ্ট তাইবং মী অমগুম পোকপীরকখি (যোহন 1:1,14) অমসুং ঐখোয়গী ইরাল কোকনবা শিবিখি। ‘‘অশুমনা ঐখোয়গীদমক ঈপুরোয়না মহাক্কী নুংশিবা অদু উৎথোকপী: ঐখোয়না পাপ চেনবা ওইদুনা লৈরিঙৈদা, খৃষ্টনা ঐখোয়গীদমক শিবিখি’’ (রোমান 5:8)। যীশু খৃষ্ট পাং মথক্তা শিখি (যোহন 19:31-42), ঐখোয়না ফংগদবা চৈরাক মহাকনা ফংবিখি (2 কোরিন্থীয় 5:21)। শিরবা মতুং নুমিৎ হুমনি শুরগা মহাক অমুক হিংগৎলকখি (1 কোরিন্থীয় 15:1-4), পাপ অমশুং শিবা মহাকনা ঙম্বগী খুদম উৎখি। যীশু খৃষ্ট শিদুনা মোংফমদা লৈরোন চল্লুবদগী অমুক হিংগৎলকপা অসিদগী মহাক্কী চাওরবা থৌজাল ওইনা লেঙদবা আশাগী অনৌবা মপোক অমা ঐখোয়দা পীনবীরে (1 পিটর 1:3)।
থাজবনা, ঐখোয় পাপতগী নানথোক্কনি অদুগা অরান খুবমগীদমক খৃষ্টদা ওনশিনগনি (পাওখোন 3:19)। ঐখোয়না মহাকপু থাজদুনা, ঐখোয়গী পাপ কোকপিনবা মহাকনা ক্রোসতা শিখিববু থাজরবদি, ঐখোয়বু ঙাকপীগনি অমদি লাইরৈপাক্তা লোমনাইদবা পুন্সিদা হিংলুগনি’’ (যোহন 3:16)। অদোমনা অদোমগী চিননা, ‘যীশুবু মপু ইবুঙোনি’ হায়দোকচরগদি লোয়ননা অশিবশিং মরক্তগী ইবুঙোবু ঈপুরোয়না েহিংগভহন বীঘ্রে হায়বসি ইপুকনিংদা থাজরবদি, অদোমবু কনবিরগনি’ রোমান 10:9)। ক্রোস মথক্তা খৃষ্টবু লোইশিনখিবনি হায়বসিবু থাজবখক্তনা লোমনাইদবা পূন্সি য়ৌনবগী অমত্ত ঙায়রবা লম্বেলনি! ‘‘মরমদি পুকনিংগী থাজবতনা অদোমবু কনবীবা ওইরগসু মসি থৌজালননি, অদুনা মসি অদোমদগী লাকখিবা খুদোল নত্তে, ঈপুরোয়দগীনি- মী কনামত্তনা চাওথোকপা ঙমদনবা, থবকতগীসু নত্তে’’ ( এফিসান 2:8-9)।
অদোমনা যীশু খৃষ্টবু অদোমগী লানবীবা মপু ওইনা লৌশিনবা পাম্বীরবদি, ইথোক্লবা লাইশোল অমা লৈ। নিংশিংবীয়ু, লাইশোল অসি নত্রগা অতোপ্পা লাইশোল অমা হায়রগা অদোমবু কনবীবা ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোল অসিদি অদোমদা অরান খুবম পীবীনবগীদমক অদোমনা ঈপুরোয়বু থাজবা অমসুং তৌবীমল খঙবা উৎপদুবু মহাক্কী মফমদা ফোংদোকনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলরা থৌজাল অমসুং ঙাকপীহৈবা অসিগীদমক নহাকপু থাগৎচরি-মসিনি লোমনাইদবা পুন্সিগী খুদোল! আমেন!’’
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
লোমনাইদবা পূন্সি ফংলব্রা?


text:
নুংঙাইবা ইমুংগী মরুওইবদু করিনো?
নহাকনা মসিনি হায়না খনবিব্রা . . .
নুংশিবনি?
পৈশানি?
নত্রগা অতৈ অতোপ্পা অমনি?
বাইবলনা করি হায়রি
“ঈশ্বরগী ৱাহৈ তারগা ঙাকচবা মখোয় অদু য়াইফবনি।”—লূক ১১:২৮, অশেংবা বাইবল।
মসি থাজবনা নহাক্কীদমক করি কান্নগনি
অশেংবা নুংশিবা ফংগনি।—এফিসা ৫:২৮, ২৯.
তশেংনা ইকায়-খুমনবা লৈগনি।—এফিসা ৫:৩৩.
য়ৈখায়-থিঙগায় লৈত্রবা ফীভমদা নুংঙাইনা লৈগনি।—মার্ক ১০:৬-৯.
বাইবলনা হায়রিবসি ঐখোয়না তশেংনমক থাজবা য়াব্রা?
য়াই, য়ামদ্রবদা মরম অনিদা য়ুমফম ওইরগা:
ইমুং অমা হায়বসি ঈশ্বরনা হৌদোকপিবনি। বাইবলনা হায়রি মদুদি, ঈশ্বর যেহোবানা অহানবা নুপী-নুপা অদু লুহোংদুনা পুনশীনবিখি। (মৈহৌরোন ২:১৮-২৪) অমরোমদা হায়রগনা ইমুং অমা হায়দুনা লৈরমলিবসি যেহোবানা শেম্বিরম্বদগীনি। মদু করিগী মরু ওইরিবনো?
খল্লগা য়েংবিয়ু: নহাকনা অহাওবা চাক্লেন অমা চারিঙৈদা মদুগী মচলশিং অদু খঙনিংলবদি কনাদা হংগনি? চাক্লেন অদুবু শেম-শারিবা মীশক অদুদা হংবনা মরম চাবা ওইগনি।
মতৌ অদুগুমনা, নুংঙাইবা ইমুং অমা ওইননবগী মচলশিং থিদোকনিংলবদি ইমুংগী পুন্সিবু হৌদোকপীবা যেহোবাদগী আশা তৌজবনা অফবা ওইগনি।
ঈশ্বরনা নহাক্কীদমক খনবি। ইমুংশিংনা মহাক্কী ৱাহৈগী খুৎথাঙদা পীরিবা পাওতাকশিং যেহোবাদগী লৌজবা হায়বসিনা অশিংবা ওইগনি। করি মরমগী? “মরমদি মহাক্না নখোয়গীদমক খনবি।” (১ পিতর ৫:৬, ৭) যেহোবানা নহাক্কী ফনবতা খল্লী অমসুং মহাক্কী পাওতাক মতম পুনমকতা কান্নবা ওই।—পাউরৌ ৩:৫, ৬; যিশাইয়া ৪৮·১৭, ১৮.
খনথবা য়াবা ৱাফম
নহাক মতৌ করমনা অফবা মপুরোইবা, নুপী নত্রগা মমা-মপা অমা ওইবা ঙমগনি?
বাইবলনা ৱাহংসিগী পাওখুম মসিদা পীরি এফিসা ৫:১, ২ অমসুং কোলোসীয়া ৩:১৮-২১.


text:
পুন্সিগী মরুওইবা ৱাহংশিংগী পাওখুম কদায়দগী ফঙগনি?
পাওখুমশিং অদু . . .
বিজ্ঞানদগী ফঙগদ্রা?
মীওইবগী ৱাখল্লোনদগী ফঙগদ্রা?
নত্রগা বাইবলদগী ফঙগদ্রা?
বাইবল ইবা অমনা ঈশ্বরদা হায়রম্মী
“ঐঙোন্দা ৱাখল তাবা পীবিয়ু . . . নহাক্কী ৱা পূম্নমক অচুম্বনি।” —থাগৎ ঈশৈ ১১৯:১৪৪, ১৬০, অশেংবা বাইবল।
মীওই লাখ কয়াদা পাওখুমশিং অদু বাইবলনা পীরি।
অদোমসু মখোয়গুম্বা অমা ওইবিনিংব্রা?
jw.org ৱেবসাইট তগী অদোমনা মতেং লৌবা য়াগনি।
ওনলাইনদা য়াওরিবশিংদু পাবিয়ু
বাইবলগী ওইবা ৱাহংশিংগী পাওখুম
ইমুং-মনুংগী ওইবা কান্নবা ৱাফমশিং
বাইবলগী ওইবা ভিডিওশিং য়েংবিয়ু
অঙাংশিংগী ওইবা ঈশৈ অমসুং ৱারীশিং
ইনখৎলকলিবা নহাশিংগীদমক পাওতাক
চেফোংশিং লৌথবিয়ু
ঈশ্বরদগী লাকপা অফবা ৱাপাও! লাইরিক মচা
বাইবলনা তশেংনমক করি তমবিবগে? লাইরিক
মরুওইবা ৱাহংশিং অসিদা করম্বনা অদোমগীদমক হেন্না মরু ওইবগে?
তাইবংপানসি তশেংনমক কনাগী খূত্তা লৈবগে?
অৱা-অনাগী অরোয়বা লৈগদ্রা?
অশিবনা তশেংনমক হিংগৎপা ঙমগদ্রা?
হায়রিবা ৱাহংশিং অসিগী বাইবলগী ওইবা পাওখুমশিং jw.org দগী ফঙবিগনি।
(ট্রেক্টশিং অসি পাবিয়ু নত্রগা লৌথবিয়ু, চেফোংশিং দা চঙবিয়ু > লাইরিকশিং অমসুং লাইরিকমচাশিং)


text:
অসামদা
মণিপুরী সুমাঙ লিলা
এন দি হোদাম্বা
সুমাঙ লিলাঃ মশক তাকপা
সুমাঙ লীলা হায়বসী মীয়াম্না
থোইদোক্না য়াম্নমক পাম্নবা ফোক থিয়েটরগী মনুং চনবা কলাগী মচল ময়ামগী মনুংদা অমনি।
মচল অসী কলাকার অমদগী হেনবনা সুমাঙ নৎত্রগা মান্দোব নৎত্রগা অহাঙবা মফম অমদা লিলা
শান্নরগা শান্নফম অদুগী অকোয়বা মায়গৈ মরিমক্তগী ভাবোক্না কোয়শিন্দুনা য়েংবনি। শান্নরিবা
লিলা অদু অহৌবা, ময়ায় অমসুং পোলোই নাইবা ৱারী অমদা য়ূম্ফম ওইবনি। মতমগী মতাংদা
হায়বা য়াবদি- চাউরাক্না পূং ১.৩০ দগী পূং ৩.০০ ফাওবগী মনুংদা ৱারী অমবু লান্থোকপনি
হায়বসীনি। শান্নফম অসীনা চাউরাক্না ফুট ১৮ অমসুং ১৮ গী মরাক-ময়ূং ওইবা লমগন অমগী
মনুংদা ওই, মসী কোন্নথংদা লেপ্পকপা মশক অমনি।
সুমাঙ লিলাঃ খোঙহৌ অমসুং খোঙচৎ
সুমাঙ লিলানা মশাগী মশক
অমা লেপ্তুনা মপুন্সী ফংবা ঙমখিবসী ফাগি লিলাদগীনি। ফাগি লিলা হায়বসী ইনিংথৌ
চন্দ্রকীর্ত্তি (১৮১৫-১৮৮৬) সনা হাক্তক্তা মপান ফনা হৌরকপনা ইনিংথৌ চুড়াচান্দ (১৮৯১-১৯৪১)
সনা হাক্তক ফাওবদা মপাঙ্গল লৈনা চত্থরম্বা কলাগী মশক অমনি। মিং পনবা য়াবা ফাগি
লিলা খরদি- অবুজাম্বা ফাগি, চেংবা ফাগি, য়োৎশুবী মখোঙ, কাবুলি পালা, ফদিবী পালা
অসীনচিংবনি। মিং লৈখিবা ফাগিরোয় খরদি- অবুজাম্বা সাইতোন অমসুং খরিবম লাইসুবা (অনী
অসী ইনিংথৌ চন্দ্রকীর্ত্তিগী অচানবা মনাই অনীনি। ফাগি লিলা হায়বসী মখোয়না নিংথৌগী
সনা য়াথং ফংদুনা শেমগৎখিবনি), লাইথংবা, উরিৎ মহূম, হৈনীং মরূ, চেংবা শাবা বাবুল,
অকোনবা চেংবা শাবা থাংজম শিতল, কোলু থোংপাক, মুতুম ইবোতোন, ঙাথেম পোদোন, লৈশাংথেম
অমুথোই, চুংখা হৌদোং, মোইরাং শারী অসীনচিংবনি। মখোয়শিংসীগী মথক্তা নুপী শাখিবা
লিলারোয় খরগী মিং পঞ্জরবদা – থোকচোম চাউয়াইমা, কোন্সম য়াইমবী, লৌরেম্বম ইবোচা
খোয়সিনি। ইবোচানা নুপী শাবদু মশক য়াম্না ফজরম্মী, মরম অসীদগী নিংথৌনা ‘ইবেচা’
হায়না কৌবিরম্মী। নিংথৌনা কৌবা মিংদগী ‘ইবোচা’বু ‘ইবেচা’ হায়না লৈবাক্না শকখঙনখি।
ইনিংথৌশিং অসীগী হাক্তক্তা
শান্নখিবা ফাগি লিলাশিং অসী লৈবাক নিংথৌমক্না য়াবা অমসুং ফনা শীংথানরম্বতা নত্তনা
থৱায়
য়াওনা শৌগৎলম্বা কলাগী মশক অমা ওইরম্মী। বৃটিশ ওফিসরশিং নৎত্রগা মপান লমগী নিংথৌ
অঙম-অথৌশিং মণিপুরদা লাকপা মতমদা মখোয়বু তরাম্না ওক্তুনা লমশাং লাকপগী অৱাবা
পোত্থাহনবা ওইনা ঊৎখিবা কুমৈগী মচলশিংদা ফাগি লিলা অসীসু অমা ওইরম্মী। ‘চৈথারোল কুম্বাবা’দা পল্লম্মি-
‘লাৎসাহেবনা মহারাজদা লুপাগী তকমান পীএ। লোইরগা শগোল কাঙজৈ,
মূক্না, লমজেন, খৌশাবা অসীনচিংবা কুমৈ য়াম্না তৌএ। মতীক য়েংনা লুপা পীএ। অহিংদা
জগোয়, খূবাক ঈশৈ, ফাগিনচিংবা কুমৈ তৌএ।’ (লামায় ৫৩৮-৩৯)
‘থাসি নোং নিংথৌকাবা তখেল নিংথৌনা মনাউ অহুমগা বাবু
ফম্নাইবা ৭, সাহেব ১, মীনাই ২৫ সূপ্না মী ৬১
থুংলৈয়ে। অদু নুমিৎতা হোলিনে, য়োৎশুবী ফাগিসি য়েংহল্লে।’ (লামায় ৫৫৪)
ফাগি লিলা লোইরকপদা সামাজিক হায়দুনা মতেক অমা
নপশিনবা, খোংজোম লানগী মীৎনা উহৌবা পাউদম এক্টিংগা কোন্ননা সনা মাঙদা পাউদম্বা,
ফম্বাক্তা শান্নবা বাংলা লোনগী লিলা উরকপা নৎত্রগা তারকপা থৱায় য়াওবা ওজাশিংনা
সুমাঙ লিলাগি মশক অসী শেমগৎ-শাগৎলকখিবনি। অহানবা ওইনা শান্নখিবা সুমাঙ লিলা অসী ইং
১৯১৮ দা শান্নখিবা ‘হরিশ্চন্দ্র’ অসিনি হায়না য়ানরি। ৱাফম অসী ওজা অরাম্বম
সমরেন্দ্রনসু শৌগৎপীরম্মী।
মতাং অসীদা পঞ্জনীংবা ৱাফম অমদি, ফাগি লিলাদগী
মপুন্সী ফংখিবা সুমাঙ লিলা অসীগী য়ূম্ফমদি মীতৈ লাই হরাওবগী থৌরম পরেংশিংদা য়াওবা
তাংখুল থোকপা, খোরীফাবা, হিন্দু লাইনীংগী ঈথিলদগী শাগৎলকপা রৌখালদা য়াওবা মপা
শাবা, মমা শাবা, হিংচাবা থোকপা, বালাবাসু থোকপনচিংবা অসীনা ওইখিবনি হায়বসীনি।
ফম্বাক লিলাদি মপূং ওইনা মপান্দগী চঙশিল্লকখিবা কলাগী মচল অমনি অদুম ওইনমক, সুমাঙ
লিলাদি মণিপুরগী লৈহাওদগী ময়েক শেংনা শাগৎলকপা কলাগী মচল অমনি হায়বসীনি।
‘সুমাঙ
লিলা’গী চাওখৎলকপা মশক ওইনা ইং ১৯৮০ গী অঙনবা
শরুক্তা ‘ঈশৈ লিলা’ অসী পোকখি। ঈশৈ-নোংমাইগী অনৌবা মহাউ অমা মচল শুরবা
যন্ত্রশিংগা লোয়ননা হাপচিল্লকপনা সুমাঙ লিলাগী খোঙচৎতা অঙকপা য়াওল ঈহৌ অমা ওইখি।
হৌজিক্কী মতমদদি দিজিতেলাইজ ওইরবা মশক্তা লীশিন্দুনা ওদিও অমসুং ওদিও ভিজুএলগী
খূত্থাংদা ইরায় লায়নসু ফংবা ঙম্লে। মসীদগী ঐখোয়না লেপথোকপা য়াবা ৱাফম অমদি- সুমাঙ
লিলা অসী ঐখোয়না মশক অহূমদা ফংবা ঙম্লে হায়বসীনি। মখোয়শিং অদুদি-
১. লাইব ফোর্মেৎ (ভাবোকশিংগী মাঙদা হকথেংননা শান্নবা লিলা)
২. ওদিও ফোর্মেৎ (খোঞ্জেল ওইনা তানবা রেকোর্দ তৌদুনা পুথোক্লবা লিলা)
৩. ওদিও-ভিজুএল ফোর্মেৎ (খোঞ্জেল ওইনা তানবা অমসুং য়েংনবা রেকোর্দ তৌদুনা
পুথোক্লবা লিলা)
অসামদা মণিপুরী সুমাঙ লিলাঃ মতম খায়বা
অসামদা শান্নখিবা সুমাঙ
লিলাগী খোঙচৎ অসী য়েংলগা ঐখোয়না মপূং
ওইনা মতম অহুম থোক্না খায়বা য়াই। মখোয়শিং অদুদি- অহানবদা অঙনবা মতম, অনীশুবদা ময়ায় চনবা
মতম অমসুং অহুমশুবদা অনৌবা মতম
হায়বসীনি। অঙনবা মতম হায়বসী চাউরাক্না ইং ১৯৫০ গী মমাঙগী মতমবু খঙনবা পাম্মী। ময়ায়
চনবা মতম হায়রগনা ১৯৫০ গী মতমদগীনা ৮০ গী মতম অসীফাওবা থম্বা পাম্মী। ৮০গী মতম অসী
য়াম্নমক মরু ওইবা মতমনি। মতম অসী ময়ায় চনবা মতমগী সুমাঙ লিলানা খোঙচৎ তপশিল্লকপা অমসুং অনৌবা মতমগী ঈশৈ
লীলানা ময়োল চোংখৎলক্তুনা মশা-মথেন ফাগৎলকপা মতমনি। মরম অদুনা ১৯৮০গী মতম
অসীদগী অনৌবা মতম অসী লৌবা পাম্মী।
অঙনবা
মতমঃ
অসামদা রৌখালগী বালাবাসু
থোকপা অমসুং লাই হরাওবগী তাংখুল থোকপনচিংবদা য়াওরিবা লিলাশিং অসীদগী চাওখৎলকপা মশক্তা শান্নরকপা অহানবা লিলাদি ‘মোইরাং পর্ব্ব’ অসীনি। লিলা অসী মতমদুগী শিলচরদা মহৈ তমখিবা
মণিপুরী মহৈরোয়শিংনা পূনশিল্লগা শেম্বা মীতৈ
ছাত্র মরূপ-না শিলচরগী মধূরামুখতা ফম্বাক শারগা ইং ১৯১৮ দা শান্নখিবনি
হায়বসীনি। ওজাশিংদগী ফংজবা লীখুন মতুং ইন্না ইং ১৯৫০ মমাঙ ফাওবদা শান্নখি হায়না
রেকোর্দ তৌরবা লিলাশিং মখাদা থমজরি-
মতম অসীদা শান্নখিবা
লিলাশিং অসী মপূং ওইনা পৌরানিক অমসুং ঐতিহাসিক ওইবা ৱারীদা
য়ূম্ফম ওইরগা শান্নখিবা ঙাক্তনি। ‘মোইরাং
পর্ব্ব’ হায়রিবা লিলা অসী নত্তবা অতৈ লিলাশিংদি হিন্দু লাইনীংদা য়ূম্ফম ওইবা
ঙাক্তনি।
মতাং অসীদা পঞ্জনীংবা ৱাফম অমদি- অহানবগী লিলা মঙা অসীগী মতাংদনি। অহানবা লিলা ‘মোইরাং পর্ব্ব’ অসী
ফম্বাক লিলা ওইনা শান্নখিবনি হায়বসীনি। অনীশুবা অমসুং অহুমশুবদা লৈরিবা লিলা অনী
অসী লাইনীংহন নাউরিয়া ফুলোনা ইবনি হায়বসীদি শেংলে অদুবু করম্বা লিলাগী মওংদা
শান্নখিবনো হায়বসীদি লেপথোকপা ঙমদনা লৈবনি। মরিশুবা অমসুং মঙাশুবা লিলা অসীসু
ফম্বাক লিলাগী পরিংদা লৈবা ওইনা উবা ফংই। নৈন-চেরোল অসীনা লাইশ্রমখুন মমাঙ লৈকাইদা
ইং ১৯২৭-২৮ অসীৱায়দা ওজা বীরচন্দ্র শর্ম্মনা তাকপী-তম্বীদুনা শান্নখিবা ‘হরিশ্চন্দ্র’ অসীনা অহানবা সুমাঙ লিলানি
হায়না লৌবা পামজৈ। মশামক য়াওদুনা লিলাদা বিশ্বামিত্র মুনিগী শক্তম লাংখিবা ওজা
বীরচন্দ্র শর্ম্ম মণিপুর সনা লৈবাকতগীনি। মহাক্না মণিপুরদা অহানবা শান্নখিবা সুমাঙ
লিলা ‘হরিশ্চন্দ্র’ উরক্লম্বা য়াই,
লাইশ্রমখুন মমাঙ লৈকাইদা লৈবা লাইনীংহনগী খূৎই অদুসু তানরম্বা য়াই। লিলাসিদা
নুপীগী শক্তম নুপানা লাংখি।
‘হরিশ্চন্দ্র’
ফোঙদোকখ্রবা মতুংদা লাইশ্রমখুন মনীং লৈকাইদসু হিদান্নবগুম ‘মোইরাং পর্ব্ব’ পানখৎলকপনি। লিলা অসীসু মণিপুর সনা লৈবাক্তগী
লেঙবীরকপা ওজা অসেম সেনাপতিনা তাকপী-তম্বীবনি। নুপানা থোইবী শাবদগী ভাবোককী থমোয়
চিংশিনবা খরা ৱানা থোক্লুবদু নুপীনা শিনবদগী লাইশ্রমখুনগী মোইরাং পর্ব্ব হায়না মমিং চৎখি, জারিবোনগী লৈকাই পূম্নমক্তা
লিলা শান্নফম ফংখি। লিলা অসীদা শক্তম লাংখিবা নুপী আর্টিষ্ট অনীনি মখোয়শিং অদুদি-
থোইবীগী শক্তমদা অসেম ইনাক খুনবী অমসুং সেনুগী শক্তমদা চোংথাম রুহিনি-নি। চোংথাম
রুহিনিগী তুংদা নাউরেম তোম্বীনা সেনুগী শক্তম লাংখি। মীৎয়েং অসোমদগী হায়বা য়াবা ৱাফম
অমদি- অসেম ইনাক খুনবী, চোংথাম রুহিনি অমসুং নাউরেম তোম্বী অসামগী মণিপুরী সুমাঙ
লিলাগী তাইবংদা থোরকখিবা অহানবা নুপী আর্টিষ্টশিংনি হায়বসিনি।
ইং ১৯৪৪, জোরাগুলদা শান্নখিবা লিলা ‘বিরাত পর্ব্ব’ অসীবু তম্বীখিবা ওজা
পণ্ডিত চন্দ্রশেখরসু মণিপুরদগীনি। অসুম্না, অসামগী মণিপুরী সুমাঙ লিলা অসী
মণিপুরগী ওজাশিংনা হকথংননা নৎত্রগা নাকোয়ননা ইথিল পীরগা হৌগৎনরকপনি হায়বসীনি।
ময়ায় চনবা মতমঃ
অসামগী মণিপুরী সুমাঙ লিলাগী খোঙচৎতা অনৌবা
খূনীংথেক অমা লাকখিবসী বোনতারাপুরগী ‘মোইরাং পর্ব্ব’ থোরকপা অসীদগীনি হায়না লৌজরি।
সুমাঙ লিলাগী টেক্নীক, ৱারী পরীং, মেক-অপ, কোষ্ট্যুমনচিংবদা হান্নদগী খরা হেন্না
ফগৎলকপা মশক উবা ফংখিবা অসীদা য়ূম্ফম ওইরগা খূনীংথেক অসী মতাং অসীদগী লৌজবনি। লিলা
অসী য়াম্নমক ফনা শীংথানখিবা, মীয়াম্না ফনা শোন্নখিবা লিলা অমা ওইখিবনি। তৌবগীদি
তেক্নীকতা খরা হেন্না ফগৎলকপা উখিবা অহানবা লিলাদি ‘বিরাত পর্ব্ব’ (১৯৪৪) অসীদগীনি
হায়না উহৌবা ওজাশিংনা পনবি। ময়ায় চনবা মতম অসীদা শান্নখিবা লিলাশিংগী মরক্তগী খরগী
মমিং-মথা মখাদা থমজরি-
ময়ায় চনবা মতমগী অহানবা তংখায় হায়বদি ইং ১৯৭০ গী মমাঙগী
মতম অসীদি অঙনবা মতমগী মতৌগুম পৌরানিক অমসুং ঐতিহাসিক ওইবা ৱারী
পরীংদা য়ূম্ফম শেমদুনা শাগৎপা লিলা ঙাক্তনি। মতম অসীগী অনীশুবা তংখায় অসীদি
অয়াম্বনা সামাজিক ওইবা লিলারোমদা মাইয়োন থম্বা উবা ফংই। সামাজিক লিলাগী পরীংদা ওজা
থীক্নাম গঙ্গাগী ‘লৈরাং পরেং’ অসীনা মাঙজিন থাবা ওইনসু লৈবা উরি। মতম অসীদা
শান্নবা লিলাশিংদা হেন্না চেকশিনবা মতৌ উবা ফংই।
মতম অসীদা শান্নখিবা লিলা
লূপশিংগী মনুংদা থোইদোক্না শীংথাবা য়াবা অমদি জোরাগুলগী রূপরঙ্গ আর্টিষ্ট এসোসিএসন
অসীনি। লূপ অসী অসামগী সুমাঙ লিলাগী তাইবংদা খ্বায়দগী মায় পাক্না লিলা শান্নখিবা,
ট্যুরিং লিলা পার্টি অমা ওইনসু লৈবাক শীনবা থুংনা মীয়ামগী থৌগল তৌখিবা লিলা লূপ
অমা ওইবা ঙমখি। ইং ১৯৮০ দা কাপ্টানপুর নয়াগ্রামগী ৱেলফ্যের
কমিতিনা চীংদোংলৈকায়দা শীনখিবা সুমাঙ লিলা কম্পিটিসনদা পার্টি অসীনা শান্নবা ‘ঐখোয়
অমত্তনি’না অহানবা মনা অমসুং চান্দপুরগী পামুবী আর্টিষ্টনা শান্নবা ‘ইমা’না
অনীশুবা মনা ফংখি।
ময়ায় চনবা মতমগী অনীশুবা তংখায় অসীদি রূপরঙ্গ-গী মতমনি হায়না লৌবা য়াই। মতম অসীদা
লৈরম্বা লিলা লূপশিংগী মনুংদা থোইদোক্না শীংথানবা য়াবা খরদি- দি মীতৈ শৈশোল্লূপ, জারিবোন, নিঙোল পাখঙ য়াত্রা মন্দল,
চান্দপুর, মঙ্গোলপুর নহারোল সুমাঙ লিলা পার্টি, পামুবী আর্টিষ্ট, চান্দপুর
অসীনচিংবনি।
মতম অসীদা ব্রহ্মপুত্র
তম্পাক্লোমদা লৈখিবা মীতৈ ইচিল-ইনাউশিংনসু লিলা শান্নরম্বা উবা ফংই। হোজাই, নগাও
লান্থোক্তুনা বরাক তম্পাক্লোমদা লিলা ঊৎলনবা য়ৌরকখি। শীংথানবা য়াবা টিম অমদি- পান মীতৈ লৈম লিলা
পার্টি, কালাখুন, হোজাই অসীনি। মখোয়না শ্রীবারদা লিলা ঊৎলখি, জোরাগুলদা ঊৎকদবা নুমিৎতু নোং চুথরক্তুনা ঊৎপা ঙমহৌদে। অচিনবা
লৈখিবদগী মখা তানা লৈথদুনা লিলা ঊৎপা ঙমখিদে হায়না ওজা মুক্তা সিংহনা ৱারী তম্মী।
ট্যুরিং লিলা পার্টিগী থাক্তা কাখৎলকখিবদি লিলা লূপ অসীখক্তমক উবা ফংখি। অতৈদি
লৈকাই-লৈকাইদা শান্নবনি হায়নসু ওজানা পনবী।
অনৌবা মতমঃ
অনৌবা মতম হায়বসী ঈশৈ লিলা থোরকখিবা মতম
অদুদগীনি হায়না নৈন-চেরোল অসীনা লৌবা পাম্মী। অসামগী মণিপুরী সুমাঙ লিলাগী তাইবংদা
ঈশৈ লিলা থোরকখিবসী ইং ১৯৮৫ দা বাম মালুগ্রামগী কাঙবুনা শান্নখিবা ‘মীত্তাঙবা
কলাকার’ হায়বা লিলা অসীনি। লিলা অসীগী ঈশৈশিং মমিং লৈরবা শৈশকপা ওজা শ্রী বি
কুঞ্জবিহারী শর্ম্মনা শকখিবনি। লিলা অসীনা অহানবা মপূং ফাবা অমসুং মচু তারবা ঈশৈ
লিলানি হায়না লৌবা য়াই। অদুম ওইনমক, জারিবোনগী বামোন লৈকাইদা ইং ১৯৮২ দা শান্নখিবা
লিলা ‘প্রেমলতা’ অসী ঈশৈ য়াওনা শান্নখিবা লিলা অসীনা অহানবা য়ূম্ফম
থোনখিবনি হায়না লৌবসু য়াই। অনৌবা মতম অসীদা শান্নখিবা ঈশৈ লিলা খরগী মিং পঞ্জরবদা
ইং ১৯৮০গী মতমসি সুমাঙ
লিলাগী ময়ায় চনবা মতম অমসুং অনৌবা মতমগী শামজিন্নবা মতমনি। হান্নদগী চত্থরকপা
পরিংনা মখা শমথরকপদু অনৌবা মচল ওইবা ঈশৈ লিলানা মহূৎ
শিনজিল্লকপনি। অসুম্না মহূৎ শিনজিল্লকপা অসীনা ইং ২০০০ ফাওবদদি সুমাঙ লিলাগী হান্নগী লৈরম্বা মশক অসী
খমখি, ঈশৈ লিলানা মপূং ফানা মহূৎ শিনখি।
মতাং অসীদা ‘ঈশৈ লিলা’ হায়রগা খঙনরিবসী করিনো
হায়বগী মতাংদা খরদং থমজনীংই। ‘ঈশৈ লিলা’ হায়বসী হান্নদগী চত্থদুনা লাকপা সুমাঙ
লিলাগী মখা তানা চাওখৎলকপা মশক অমনি। হান্নদগী চত্থরকপা সুমাঙ লিলাগী মশক অদুমক্তদা
মতাং মতম চানা ঈশৈ-নোংমাই অমসুং জগোইগী মফম হাপচিল্লকপা, ঈশৈশিংদু প্লেবেক সিঙ্গর
অমনা বেকগ্রাউনদগী শক্লগা লিলারোয়শিংনা ভাবোককী মাঙদা এক্ট তৌদুনা ঊৎথোকপা, সাউন্দ
অমদি ম্যুজিকেল ইফেক্টশিং শীজিন্নরকপা, ফিজেৎ-লৈতেং অমদি অতৈ মচলশিংদা ফিল্মগুম্না
অয়েংবা ভাবোকশিংগী পূক্নীং চিংশিনবা ঙম্নবা হোৎনদুনা শান্নবা লিলা অদুবুনি ‘ঈশৈ
লিলা’ হায়রিবসী। য়াম্না শম্না হায়রবদা – ঈশৈ নোংমাইগী শরুক য়াওনা শান্নরবা সুমাঙ
লিলাবু ‘ঈশৈ লিলা’ কৌই হায়বসীনি।
ঈশৈ লিলাগী মতমদা খ্বাইদগী অচৌবা ফিদা কনখিবদি
নেশনেল থিয়েটর সেন্টর, অসাম হায়রিবা লূপ অসীনি। লূপ অসীনা ইং ১৯৯৪ দা মখোয়গী
অহানবা লিলা ‘কংলৈপাক্কী ৱাংমদসু’ হায়বসী পুথোরকখি। লূপ অসীনা ঙসী ফাওবদা লিলা ২০
রোম হেন্না লিলা মফম ৫০০ রোম হেনবদা ঊৎপা ঙমখ্রে। অসামগী মণিপুরী সুমাঙ লিলাগী
তাইবংদা অনৌবা মতম অসীদি নেশনেল থিয়েটর সেন্টর, অসামগী মতমনি হায়না লৌবা য়াই। লূপ
অসীনা ইং ২০০০ গী মতম অসীদি মতোমতনা লৈবাক্কী থৌগল তৌরম্মী। মথংগী চহী ১০ গী মতম
হায়বদি ইং ২০১০গী মতমদা মরোয়-মনাউ ওইবা লূপ ওইনা সুমাঙ লিলা লূপ, সিঙ্গেরবোন অসী
থোরক্তুনা পূন্না লৈবাক্কী থৌগল তৌমিন্নরকখি। চৎলিবা চহী ১০গী মতম অসীদা হায়রিবা
লিলা লূপ অনী অসীখক্তনা মীয়ামগী থৌগন তৌরিবা ওইনা উবা ফংই। হৌজিক ফাওবদা খ্বাইদগী
মপুন্সী শাংনা হিংবা ঙম্বা অমসুং লিলা মশীং খ্বাইদগী য়াম্না ঊৎপা ঙম্বা লূপসী
নেশনেল থিয়েটর অসামনা ওইরি।
অসামদা মণিপুরী সুমাঙ লিলাঃ অপনবা-অশোনবা অমসুং কোক্নবা
পাম্বৈ
সুমাঙ লিলাগী তাইবংদা
লৈরিবসী লিলা লূপ, লিলারোয়, অইবা, লমজিং-লমতাকপা অমসুং অয়েংবা ভাবোকশিং অসীনি। ঈশৈ
লিলাগী মতম য়ৌরকপদদি পঞ্জখ্রিবশিং অসীগী মথক্তা ঈশৈ-নোংমাইগী কাঙবু অসীসু হাপচিনবা
য়াই। ময়ামশিংসীগী মনুংদা খ্বাইদগী মপাঙ্গল কল্লিবসী অয়েংবা ভাবোকশিংসীনি হায়বসীনি।
অসামদা সুমাঙ লিলা য়েংনীংদবা ভাবোক থিবদা অৱাবা ওইগনি। ‘লৈকাইদা
সুমাঙ লিলা লৈ’ হায়রবদি ময়ূম সো লোন্নবনা অয়াম্বনি। অসুম্না য়েংবিনবা ভাবোক মরাং
কায়না লৈ হায়বা খঙলবসু অসামদা মণিপুরী সুমাঙ লিলা লূপনা নৎত্রগা লিলানা মশা-মথেন
ফনা হিংলগা লৈবা ঙমদবগী অপনবা অমদি অদুমক মায়োক্নবা উবা ফংই। সুমাঙ লিলানা
মশা-মথেন ফনা হিংলগা লৈবা ঙমদবগী অপনবা অমা মায়োক্নরিবসীগি মরম খরা মখাগী অসুম্না
থম্বা য়াই-
১. বার্তোন মরাঙ কায়না ফংদবাঃ লিলালূপ অমনা মশা মথেন ফনা, অফবা লিলা পুথোক্তুনা মীয়ামগী
থৌগনগীদমক থৌরাং তৌদুনা লৈবা ঙমগদবসী বার্তোন মরাঙ কায়না ফংবা অসীগী মখা পোল্লি।
চহী অমদা লিলা ২ নৎত্রগা ৩ থৌরাং তৌরগা লিলা শান্নফম ১০ ফাওবা ফংদ্রবদি লিলা
লূপ অদু পূক্নীং হন্থরক্নীঙাই মরম ওইরকই। ময়ায় চনবা মতম অমদি অনৌবা মতমগী অহানবা
তংখায়গী মতমদা শান্নরম্বা সুমাঙ লিলাগী মতমদা য়ামদ্রবদা লিলা অমনা শান্নফম ২৫-৩০
দগী তাদনা ফংলম্বদু ঈশৈ লিলাগী মতমদা হন্থরকপা উবা ফংই। মসীগী ওইথোকপা য়াবা মরম
অনীদি-
১.ক. অৱাইমন পীবা ঙম্লক্তবাঃ সুমাঙ লিলাগী মতমদা জুৱারীশিংনা
তোয়না লৈকায় লৈকায়দা লিলা কৌথদুনা কুমৈ পানখৎপগী চাং য়াম্না ৱাংলম্মী। জুৱারীশিংগী
মিংদা মেলা কয়া খূদম ওইনা ধবলি মেলা, চাউমু মেলা অসীনচিংবা কয়া তোয়না তৌরম্মী।
মেলাশিং অসীদা পানখৎলম্বা কুমৈদি মপূং ওইনা সুমাঙ লিলা অসীনা ওইরম্মী। অতৈ খরদি-
বাশোক, খূবাক ঈশৈ, রৌখাল, রাশলিলা অসীনচিংবনি। অসুম্না হায়নৈ ‘জুৱার হায়বসী অফবদি নত্তে অদুবু জুৱারীশিং
অদুনা খুঞ্জাশিংদা কুমৈদি য়াম্না য়েংহল্লমখ্রেদা।’
মতমসীদা লিলা কৌথবগী অৱাইমন পীবিনবা কনাগীসু
পোৎলুম ওইনরমদে। জুৱারীশিং অদুনা পোৎলুম পুনখিবা ঙাক্তনি। অদুগা সুমাঙ লিলাগী
মতমদা লিলা কৌথবগী অৱাইমনসু পঙয়াম য়াম্লমদে। হৌজিক্কী ঈশৈ লিলা অসীদি হান্নগী
সুমাঙ লিলাগা চাংদম্নরুবদা শরুক ৪-৫ রোম হেল্লিবনি। মমল ৱাংখৎলকপা অসীগী মথক্তা
হান্নগুম্না জুৱারীশিং মনীং তম্লক্তবা অসীনি।
১.খ. ৱারী নুঙাইতবাঃ মমল ৱাংবা নেম্বা থিদনা হৌজিক্সু জুৱারী খরনা অয়াবা লৈকায় খরদা লিলা কৌথদুনা
কুমৈ পানখৎপা উবা ফংই। লৈকায়না নৎত্রগা লন্নাই য়ূম অমনা কৌথদুনা লিলা তৌবগী চাংদি
খরা নেম্মী। মসীগী মরম অমদি লিলা অদুনা ভাবোক অমসুং লৈকায়গী লিলা পাম্বশিংগী
পূক্নীং চিংশিনবা ঙমদবা অসীদগীনি হায়বসীনি। লিলা অমা লৈকায় অমদা ফোঙবা হায়বসীদা
থংনবদা লৈবা অনকপা অমসুং অরাপ্পা লৈকায়গী মীশিংসু য়েংলৈ। লিলা নুঙাইরবদি মথোয়না
ফনা শীংথানদুনা মখোয়-মখোয়গী লৈকায়দসু য়েংহন্নীংদুনা মশেন তানরগা কৌথনবা অসী হৌনশা
ওইনা লাকপনি। লিলা অদুনা ভাবোককী পূক্নীং চিংশিনবা ঙমখিদ্রবদি মখা তাবা বার্তোন
অনকপা লৈকায়শিং অদুদদি ফংবা ঙমদে হায়বসীনি।
অসামগী মীতৈ তাবা খুঙ্গংশিংদা অসামগী লিলালূপ
অনী (হৌজিক লৈরিবা) অসীগা মণিপুরদগী লাকপা লিলালূপশিংগা য়েংনবদা মণিপুরদগী লাকপা
লিলালূপশিংনা হেন্না বার্তোন ফংবা অসী উবা ফংই। জুৱারীশিংনা মীথিৎ ফংগদবা লিলা
য়েংলকপদা খরা হেন্না মণিপুরদগী লাকপা লিলালূপশিংদা মীৎয়েং থমখিবা উবা ফংই। (লমগী
ষণনা মচি শাংবগী ৱারা খঙদে) মসী ঐখোয়গী লিলালূপশিংনা পানখৎলিবা ৱারী অমসুং অফবা
লিলারোয় ফংবগী অপনবা লৈবা অসী মরম অমমনি হায়না লৌজরি।
২. অফবা লিলারোয়গী অৱাৎপাঃ অসামগী লৈমায়দা মীতৈ লিলারোয়
অফবা লৈতবদি নত্তে, অদুবু ফংবা ঙমদবগী অপনবা অমদি লৈ। লিলারোয় অফবা ওইবা য়াবশিংনা
মশাবু লিলাগীদমক কত্থোকপা ঙমদে। কত্থোকপা ঙমদবগী মরমসী ইমুং-মনুংগী শৌগৎপীবা
ফংদবা, মশাদা ফিয়র সাইকোসিস (অকিবগী অনাবা) কী অনাবা লৈবা, ফ্যুচর প্রোষ্পেক
লৈতবা, অরেম্বদা মতম মাঙহনবনি হায়না খনবা নিগেতিব ইন্টর্প্রিতেসনশিংনা মশাবু
নমথদুনা থমখিবননি। ঐখোয়গী লিলাদা নুপী শানবা লিলারোয় হৌজিককী মতমদা ফংবা ঙমদনা লৈরি।
মতম অমা লৈকায়-লৈকায়গী ওইনা লিলালূপ লিংখৎনরকপা
মতমদদি পোজিতিব ইন্টর্প্রিতেসন ফংদুনা হৈগদবসু হৈরোইদবসু অমত্তা ওইশিন্দুনা পানখৎনরম্মী।
থবক চঙনখিবা, হিংনবগী লান্ফমদা মপান থোক্নখিবা কয়াদগী লৈকায়গী লিলালূপশিং মখা
চত্থবা ঙম্নরক্তে। খুদোং চাদবা অসীনা মরম ওইরগা লিলা পানখৎপা ঙম্লক্তবা, লৈকায়
অমদা অফবা লিলারোয় মশীং শুনা লৈগনি হায়বসী য়ানীংদবা অমসুং অফবা আর্টিষ্টশিং
পূনশিল্লগা লিলা পানখৎনীংবগী অপাম্বা অসী ঊৎথোক্নরকখি। থংনবা লৈকায় অনী-অহুম
পূনশিন্নরগা লূপকী মমিং-মথা থোন্দনা লিলা পুথোক্নরকপা য়াওনরকখি। মসীনসু তুং কোইবা
সোল্যুসন ওইবা য়ারোইদবা লৈবা উদুনা ইরমদম মীতৈ আর্টিষ্ট এসোসিএসন অমসুং ক্বিবর
আর্টিষ্ট এসোসিএসন, শ্রীবার পূনশিল্লগা ইং ১৯৯৪ দা মতম অদুগী লিলা-দ্রামাদা থোইদোক্না
মায়পুনবিরম্বা ওজা য়ূম্নাম ইন্দ্রবাবুনা লুচিংদুনা ফম্বাক অমসুং সুমাঙ নৎত্রগা ঈশৈ
লিলা পানখৎতুনা মীয়ামগী থৌগল তৌবগা লোয়ননা জাতিগী থাক্তা লিলা ঊৎলুনবগী পান্দমদা
শেমগৎখিবনি নেশনেল থিয়েটর সেন্টর, অসাম। সেন্টর অসীনা থম্লিবা পান্দম অসীগী
হায়রুরবদি অফবা থবক কয়া অমা মখা তানা তৌরকখিগনি হায়বগী থাজবা লৈ। হৌজিক ফাওবদা লূপ
অসীনা লেপ্পা নাইদনা লিলা পুথোক্তুনা মীয়ামগী থৌগন ফংলি। অদুম ওইনমক অপনবা,
অশোনবা, অৱাৎপা কয়াদি ঙসীসু মায়োক্নদুনা চৎলি।
৩. লিলাগী ময়েকঃ মতম অমা অঙনবা মতমদা ময়েক য়াওদনা
লিলা পানখৎলগা শান্নরম্মী। ময়েক য়াওনরকপা মতমদা লমদমসিগী অমসুং মণিপুরদগী ময়েক্না
চৎনরম্মী। লমদমসীগী ময়েক ইবশিংগী মনুংদা শীংথানবা য়াবা খরদি- ওজা থীক্নাম গঙ্গা,
ওজা বামচা, মোইরেংজম দেব (সুব্রাম), মুতুৱা নিলমোহন, কোন্সম বিনোদ, মুতুম চীংলেন,
পোৎশংবম বীরহরি, এস মণিকুমার, কে মঙ্গি, কোন্থৌজম বিস্বজিত, সোমোর লুৱাং, মণিকুমার
নাউরেমচা, কুঞ্জলাল য়েন্দ্রেম্বমনচিংবা অসীনি। ওজা থীক্নাম গঙ্গাদি সামাজিক লিলা
ইবা অহানবা অইবনি, মহাকপু অসামগী মণিপুরী সুমাঙ লিলাগী সামাজিক লিলা ময়েক ইবা অপোকপনি
হায়না শীংথাবা য়াই। ঈশৈ লিলাগী মতমদা মণিকুমার নাউরেমচাগী ময়েকশিং ফনা শীংথাবা
য়াই। মমিং লৈরবা রেদিও লিলা ইবা ওজা কুঞ্জলালগী ৱারীসু সুমাঙ লিলাগী ফম্বাক্তা
চঙশিল্লকপদা তরাম্না ওকপা য়াই।
হন্দক্কী দিকেদ অনী (২০০০গী মতম অমসুং ২০১০গী
মতম) অসীদা শান্নরিবা ঈশৈ লিলাশিং অসীদা এনটিসিনবু ওইরবসু সুমাঙ লিলা লূপ
সিঙ্গেরবোননবু ওইরবসু লিলা ময়েক খনগৎপগী অশোনবা অমা লৈবা থেংনৈ। মণিপুরগী ময়েকপু
ওইরবসু অসামগী অইবা অমগী ময়েকপু ওইরবসু লিলা ময়েক খনগৎপা হায়বসী য়াম্নমক মরু ওইনা
চেকশিনগদবা মফমনি। মতাং অসীদা থোইদোক্না মীৎয়েং থমহন্নীংবদি –লমদম অসীগী ভাবোক্না ঈখৌ লাংলিবসী করিনো– হায়বসী খঙবগী তঙাই ফদবা লৈ
হায়বসীনি। মণিপুরদা থোকপা থৌদোক ৱারী অমা অফবা অইবা অমনা ইরগা হেক্তমক পানখৎপনা
অফবা লিলা ওইগনি হায়বা লৈতে। অসামগী মণিপুরী খুনাইদা থোকপা থৌদোক অমসু হেক্তমক
পাম্নগনি হায়বসু লৈতে। ৱারী খনগৎপদা শোয়খিবনা লিলালূপ অদু চহী অদুমা চূপ্না
বার্তোন মরাং কায়না ফংদনবসু মরম ওইহল্লকপা য়াই হায়বসীনি।
৪. লমজিং-লমতাকপাঃ অফবা ময়েক, অফবা লিলারোয় লৈরগতা
য়াদে, অফবা লমজিং লমতাকপা অমগী তঙাই ফদবা লৈ। সুমাঙ লিলাগী মতমদা রূপরঙ্গগী ওজা
থীক্নাম গঙ্গা, ইরোম বিদ্যা অমসুং ওজা মুতুম চীংলেনগী লমজিং-লমতাকপগী চেকশিনবা মতৌ
অদু ফনা শীংথানবা য়াই। ঈশৈ লিলাগী মতমদা সুমাঙ লিলা লূপ সিঙ্গেরবোনগী
লমজিং-লমতাকপা ওজা উসম চাউবগী চেকশিনবা মতৌ অসীসু পূক্নীং থৌগৎনীংঙাই ওই।
লমজিং-লমতাকপদা অশোনবা লৈখিবা লিলাশিংসু মপুন্সী শাংবা ঙমদে।
৫. শৌগৎপীনবা ৱাৎপাঃ অসামগী মণিপুরী সুমাঙ লিলানা
শোত্থবা অমসুং মঙম শানবা ইঙম ঙমদনা লৈরিবসীগী অতোপ্পা মরু ওইবা মরম অমদি শৌগৎপীনবা
ৱাৎপা অসীসু মরম অমনি। সরকারগী মায়গৈদগী শিন্ফম অসীগীদমক করিগুম্বা থৌরাং অমত্তা
লৈবা উদে। মসীদনি মণিপুরগা অসামগগি সুমাঙ লিলাদা অনেম-অৱাং লৈবা উরিবসী। মণিপুরদদি
সরকারগী মায়গৈদগীসু, লৈকায়দগীসু শৌগৎপীবা অসী লৈ। অসামদদি মায়গৈ অনীমক্তগী লৈবা
উদে। অসামদা মণিপুরী দেবলপমেন্ট কাউন্সিল হায়দুনা অসাম সরকারগী মীৎয়েং মখাদা লৈ।
অদুম ওইনমক, মখোয়না ঙসী ফাওবদা সুমাঙ লিলা চাওখৎলক্নবা, হেন্না মতেং ওইবা য়াবা,
শৌগৎপীবা থৌরম নৎত্রগা পোরম অমত্তা শীল্লকপা উবা ফংদে। ইং ১৯৮০ দা পাঙথোকখিবা
সুমাঙ লিলা কম্পিটিসন অদুগী মখা তারকপদা কনাগুম্বা লন্নাই নৎত্রগা সরকারগী সংস্থান
অমত্তনা কম্পিটিসন শীল্লকখিবা উবা ফংদে।
কোক্ন-পাম্বৈ ওইনা খরদং হায়বা য়াবশিং অদুদি-
১. সুমাঙ লিলাগী ৱার্কসোপ চাং নাইনা শীনবিবা
চঙই। মসীনা আর্ট ফোর্ম অসীবু খঙবা অমসুং পূক্নীং থিংজিলহনবদা মতেং ওইগনি। মসীনা
অইবদসু, তম্বী-তাকপীবদসু অদুগা লিলারোয়শিংদসু হকথেংননা মতেং ওইগনি। লিলা পামজবা
কয়াদসু নাকোয়ননা পূক্নীং চিংশিলহনগনি।
২. সুমাঙ লিলাগী মরমদা খন্ন-নৈনবা অফোংবা থৌরম
কয়া শীনবগী তঙায় ফদবা লৈ। থৌরম অদুদা সুমাঙ লিলাগী মরমদা খন্ন-নৈনবতা নত্তনা অহন
ওইরবা লিলারোয়শিংবু কৌখৎতুনা ঈকাই খুম্নবা ঊৎপীবসু চঙই। মসীনা লিলারোয়শিংদা
পূক্নীং থৌগৎপীবা থোক্কনি।
৩. হেন্দান্নবা থৌরম শীন্দুনা মকোক মথং
তাবশিংদা শেলগী মনা য়াওনা অতৈ মনা কয়ামরোমসু চহী অনী-অনীগী পীদুনা অহেন অথোই
তান্নবনা হেন্না ফজবা লিলা পুথোক্নরক্নবগী অমত্তা ঙায়রবা লম্বীসু ওইগনি। বেষ্ট
প্লেদা লুপা লিশিং ৫০, সেকন বেষ্ট প্লেদা লুপা লিশিং ২৫, অইবা অমসুং তাকপী তম্বীবা
য়াওনা লন্নাই অফবা আর্টিষ্টশিংদা লুপা লিশিং ১০-১০গী চাংদা ফংহনবা ঙম্বা থৌরম
শীল্লবদি অফবা খোঙথাং ওইগনি।
৪. অসীগুম্বা খোঙথাং অসী সরকার নৎত্রগা সরকারগী
মখাদা লৈবা দেবলপমেন্ট কাউন্সিলগুম্বনা শীনবিরবদি হেন্না মচু তাবা হায়বদু ওইগনি
অমসুং হেন্না মমল হেনগৎকনি হায়বসীনি।
৫. লাইফ ফোর্মেৎতা লিলা শান্নবা অসী নীংথিজনা
রেকোর্দ তৌবিরগা ওদিও অমসুং ওদিও-ভিজুএল ফোর্মেৎতা অমুক হন্না ফংহনবা অসীসু মতমগা
চূনবা ৱাখল্লোন ওইগনি হায়বসীনি।
৬. নুপী শাবীনবা নুপা লিলারোয়শিং ঙল্লিঙৈ
মতমদগী লৈরকখ্রবসু হৌজিককী মতমদা লৈতদুনা মণিপুররোমদগী হেক-হেক ৱায়বা উবা ফংই।
লৈকায়দা শান্নবা লিলাশিংদা অফবা নুপী শাবা লিলারোয় উবা ফংখি। মসীগীসু মথক্তা, ইং
১৯৮৬-৯০ অদুৱাইদা জিরিবামদা লৈরম্বা য়াইফ-লমজিং আর্টিষ্ট য়ুনিয়ননা শান্নখিবা
লিলাশিংদা নুপীগী শক্তম লাংখিবশিং অদু লক্ষিপুররোমদগী ঙাক্তনি। মায়গৈ অমরোমদা, নুপীগী শক্তম অসী নুপী
লিলারোয়শিংনা লাংলম্বা থেংনখি। বারমোনিদা শান্নখিবা লিলা ‘মধু-মালতি’দা
মালতিগী শক্তম লাংখিবী ইমাইবেম ইরোম ওঙবী দা ঙসী মনা পীদুনা ঈকাই
খুম্নগনি হায়বসী য়াম্নমক পূক্নীং থৌগৎনীঙাই ওইবা ৱাফম অমনি। লিলা অসী মতমদুদা
ভাবোকশিংনা য়াম্নমক পাম্নখি, অদুগা ইমা ইবেমবুসু মীয়াম্না পাম্নখি। ইমা ইবেম অসীগী
মমৌনুপী ইরোম ওঙবী
(লিলারোয় ওজা ইরোম বিদ্যাগী লোয়নবী)সু নুপীগী শক্তম লাংখিবী লিলারোয়নি।
অসুম্না হৌজিক্কী মীরোলদা নুপী আর্টিষ্টশিং নৌহৌনা পূক্নীং থৌগৎপা ঙম্লবদি অফবা
খোঙথাং ওইগনি হায়বসীনি।
হীরম অসীবু হেন্না মপূং ফাহনবা অমসুং কূপথনা
থিজিন-হূমজিনবদি থৱায় য়াওবা ইচিন-ইনাউশিংগী মফমদা শিন্নজরি।
তানজখিবা লাইরিকশিং অমসুং উনখিবা মীওইশিং
১. ইরোম বিদ্যা সিংহ, ‘কাছাড়দা সুমাঙ লিলাগী শম্লপ্পা
পুৱারী’, নৈনরোল, থা ৬ কী চেফোঙ, রাসে, থাংজমলৈকাই, কাছাড়, ২০০৮
২. ওইনাম য়াইম, চান্দপুর
৩. কুঞ্জলাল য়েন্দ্রম্বম, ‘বরাক তম্পাককী মণিপুরী দ্রামাগী
খোঙহৌ অমসুং খোঙচৎ’, তোর্বানসিগী ৱারেং চরোং, য়েন্দ্রেম্বম ওঙবী বেনু জেবী, শিলচর,
২০০৯
৪. থীক্নাম গঙ্গা, জোরাগুল, কাছাড়
৫. দা. এম রাজেন্দ্র সিংহ, ‘মণিপুরী সাহিত্যদা সুমাঙ লিলা’,
মণিপুরী,
চহীগী চেফোঙ, ৪ শুবা মশীং, মণিপুরী মশঙ, অসাম য়ুনিভর্সিতি, শিলচর, ২০০৮
৬. দা. এল শশিকুমার সিংহ, ‘মণিপুরী সুমাঙ লিলাদা হোংলক্লিবা
মশক’, মণিপুরী সাহিত্যগী তাইবঙ, নোংচুপ হারম খোর্জৈ লূপ (নোহাখোল),
য়ুরেম্বম, ইম্ফাল, ২০১২
৭. লাইরেনময়ূম ইবুঙোহল অমসুং নিংথৌখোঙজম খেলচন্দ্র, (খোম)
‘চৈথারোল কুম্বাবা’, মণিপুরী সাহিত্য পরিষদ, ইম্ফাল, ১৯৮৯
৮. সুব্রাম, ‘জারিবোন লৈবাকতা সুমাঙ লিলাঅমসুং দ্রামা’, নৈনরোল,
থা ৬ কী চেফোঙ, রাসে, থাংজমলৈকাই, কাছাড়, ২০০৯
৯. সোমোর লুৱাং, গোসাইপুর, কাছাড়


text:
পন্দুপ ৫
ঈশ্বরনা পৃথিবী শেমখিবগী পান্দম করিনো?
১. ঈশ্বরনা করিগীদমক পৃথিবী শেমখিবনো?
যেহোবানা মীওইবশিং লৈননবা পৃথিবী শেমখিবনি। মসি ঐখোয়গী য়ুমনি। ঈশ্বরনা মীওইবগী ইহান হানবা মতৈ-মনাও আদম অমসুং হৱাবু স্বর্গদা লৈহন্নবা শেমখিবা নত্তে, মরমদি, স্বর্গদা লৈনবগীদমক স্বর্গদূতশিংবু মহাক্না হান্ননা শেম্বীখ্রে। (যোব ৩৮:৪, ৭) ঈশ্বরনা অহানবা মী আদম্বু এদেনগী ইংখোল কৌবা নুংঙাইরবা মফম অমদা লৈহনখি। (মৈহৌরোন ২:১৫-১৭) যেহোবানা আদম অমসুং মহাক্কী তুংগী চারোন-শুরোনশিংনা পৃথিবীদা লোম্বা নাইদনা হিংনবগী খুদোংচাবা পীবিখি।—থাগৎ ঈশৈ ৩৭:২৯; ১১৫:১৬ পাবিয়ু।
ইহান হানবদা এদেনগী ইংখোল খক্তনা পারাদাইস ওইরম্মী। ঈশ্বরনা অহানবা মতৈ-মনাও অদুগী মচা-মশুশিংনা পৃথিবী অসিবু থলহনবা পামলম্মী। মতমগী মতুংইন্না মখোয়না মালেম শীন্থুংনা শন্দোক্তুনা পৃথিবীবু পারাদাইস অমা ওইনা শেমলমগদৌবনি। (মৈহৌরোন ১:২৮) পৃথিবী অসি কৈদৌনুংদা মাঙলোই। মসি মতমপুম্বদা মীওইবগী লৈফম ওইগনি।—থাগৎ ঈশৈ ১০৪:৫ পাবিয়ু।
২. পৃথিবী অসি ঙসিদি করিগী পারাদাইস ওইদ্রিবনো?
আদম অমসুং হৱানা ঈশ্বরনা হায়বা ইনখিদে। মরম অদুনা যেহোবানা মখোয়বু এদেনগী ইংখোলদগী তান্থোকখি। মীওইবনা পারাদাইসতা লৈবগী খুদোংচাবদু মাঙহনখি অমসুং মদু কনামত্তনা হঞ্জিলহনবা ঙমখিদে। বাইবলনা হায়, “ঈশ্বর নীংদবশিংগী মখুত্তা মালেম পীথোক্লে।”—যোব ৯:২৪.—মৈহৌরোন ৩:২৩, ২৪ পাবিয়ু।
ঈশ্বরনা মীওইবা শেমখিবগী পান্দম অদু থুংহল্লরোইদ্রা? থুংহনগনি! মরমদি মহাক্তি ইঙম-ঙম্বনি। মহাক্না তৌবা খুদিংদা মায়পাক্তবা অমত্তা লৈতে। (যিশাইয়া ৪৫:১৮) মহাক্না মীওইবা জাতিগীদমক থম্বিখিবা পান্দম অদু শোয়দনা থুংহনগনি।—থাগৎ ঈশৈ ৩৭:১১, ৩৪ পাবিয়ু।
৩. করম্না পৃথিবীসি অমুক হন্না পারাদাইস ওইহল্লক্কদৌরি?
যীশুনা ঈশ্বরগী খনগৎলবা নিংথৌ অমা ওইনা পানবা মতমদা পৃথিবীসি অমুক হন্না পারাদাইস ওইহল্লক্কনি। আর্মাগেদ্দোন কৌবা লান্দা যীশুনা স্বর্গদূতশিংবু লুচিংদুনা ঈশ্বরগী মায়োক্তা লৈবশিংবু মাঙহনগনি। অদুদগী যীশুনা সৈতানবু চহী ১,০০০ ফাজিন্দুনা থমগনি। মাঙহনগদৌরিবা অদুদা ঈশ্বরগী মনাইশিংদি হিংহৌগনি। মরমদি যীশুনা মখোয়বু লমজীংবীগনি অমসুং ঙাকথোকপীগনি। মখোয়না পারাদাইস ওইরবা পৃথিবী অদুদা লোম্বা নাইদনা নুংঙাইনা হিংহৌগনি।—ফোংদোকপিবা ২০:১-৩; ২১:৩, ৪ পাবিয়ু।
৪. অৱা-অনাশিংসি কৈদৌঙৈ লোইগনি?
ঈশ্বরনা পৃথিবীদা করম্বা মতমদা ফত্তবশিংগী অরোয়বা পুরক্কদৌরি? অরোয়বা অদু নকশিল্লক্লে হায়বা খঙনবা যীশুনা “খুদম” পীরম্মী। ঙসি ওইরিবা তাইবংপানগী ফিভম অসিনা মীওইবনা হিংবদা অকিবা পোকহল্লে। ফিভমশিং অসিনা ঐখোয় “তাইবংপান অসি লোইগদবগী” মতম অদুদা হিংলি হায়বা তাকই।—মাত্থি ২৪:৩, ৭-১৪, ২১, ২২ পাবিয়ু।
যীশুনা চহী ১,০০০ স্বর্গদগী পৃথিবীদা নিংথৌ ওইনা পানগনি, মতমদুদা মহাক্না অৱা-অনা পুম্নমক্কী অরোয়বা পুরক্কনি। (যিশাইয়া ৯:৬, ৭; ১১:৯) নিংথৌ ওইবগী মথক্তা যীশুনা পুরোহিৎলেন ওইনসু থবক তৌগনি। অদুগা মহাক্না ঈশ্বরবু নুংশিজবশিংগী পাপশিং লৌথোকপিগনি। মতৌ অসুম্না ঈশ্বরনা যীশুগী খুত্থাংদা অনাবা, অহল ওইরকপা অমসুং অশিবা পুম্নমক লৌথোকখ্রগনি।—যিশাইয়া ২৫:৮; ৩৩:২৪ পাবিয়ু।
৫. তুংদা লাক্কদৌরিবা পারাদাইস অদুদা কনা-কনা লৈগনি?
ঈশ্বরনা হায়বা ইনজবা মীশিংনা পারাদাইসতা লৈগনি। (১ যোহান ২:১৭) পুকচেল তপ্পশিংবু থিনবা অমসুং করম্না মখোয়বু ঈশ্বরনা য়াবশিং ওইরক্কদগে হায়বদু তাকপীনবা যীশুনা মহাক্কী তুংইনবশিংবু থারম্মী। ঙসিসু যেহোবানা পারাদাইস ওইরক্কদৌরিবা পৃথিবী অদুদা মীওই কয়ানা পুন্সি ফংজনবা শেম শারি। (জেফানিয়া ২:৩) মীশিংনা যেহোবাগী সাক্ষীশিংগী কিংদম হোলশিংদা লাক্তুনা অফবা মপুরোইবশিং অমসুং মপাশিং অদুগা অফবা লোইনবীশিং অমসুং মমাশিং করম্না ওইগদগে হায়বদু তমজৈ। মচাশিংগা, মপা-মমাশিংগা পুন্না ঈশ্বর নীংমিন্নৈ অমসুং বাইবলনা হায়রিবশিং অসিদগী করম্না মখোয়গী পুন্সিদা কান্নবা ফংগদগে হায়বদু তমজৈ।—মীকা ৪:১-৪ পাবিয়ু।


text:
পন্দুপ ১১
বাইবলগী নিয়মশিংনা ঐখোয়বু করম্না কান্নহনগনি?
১. করিগীদমক ঐখোয়বু লমজীং-লমতাকপীবা দরকার ওইরিবনো?
ঐখোয়গী শেম্বীবা মপুনা ঐখোয়দগী লৌশিং লৈবা হেল্লি। নুংশিহৈরবা মপা অমগুম মহাক্না ঐখোয়গীদমক খনবী। মহাক্না ঐখোয়বু মহাক্কী মখা পোন্না লৈজনবা শেমখিবনি। (যিরেমিয়া ১০:২৩) পীক্লিবা অঙাং অমনা মমা-মপাগী লমজীং-লমতাক দরকার ওইবগুম ঐখোয় পুম্নমক্নসু ঈশ্বরগী লমজীং-লমতাক দরকার ওই। (যিশাইয়া ৪৮:১৭, ১৮) ঈশ্বরনা ঐখোয়বু লমজীং-লমতাক্নবা বাইবলদা নিয়ম কয়া পীরম্মী। মসি ঈশ্বরদগী লাকপা খুদোলনি।—২ তীমোথি ৩:১৬ পাবিয়ু।
যেহোবাগী য়াথং অমসুং নিয়মশিংনা ঐখোয়না ঙসিসু নুংঙাইনা লৈবা অমসুং তুংদা লোম্বা নাইদবা পুন্সি করম্না ফংগনি হায়বা তাকই। ঈশ্বরনা ঐখোয়বু শেম্বীখিবনি। মরম অদুনা ঐখোয়না মহাক্কী লমজীং-লমতাকপু হরাওনা ইনজফম থোকই।—থাগৎ ঈশৈ ১৯:৭, ১১; ফোংদোকপিবা ৪:১১ পাবিয়ু।
২. বাইবলগী নিয়মশিং করিনো?
বাইবলগী নিয়মশিং অসি হোংবা লৈতবা অচুম্বনি অমসুং মসি তাঞ্জা কয়াদা শীজিন্নৈ। অমরোমদা য়াথংশিংদি অকক্নবা তাঞ্জাশিং খক্তদা শীজিন্নৈ। (অনীশুবা ৱায়েন ২২:৮) বাইবলগী নিয়ম অমবু অকক্নবা তাঞ্জাদা করম্না শীজিন্নগদে হায়বদু খঙনবা ঐখোয়গী খন্থবা ঙম্বগী পাঙ্গল অসি শীজিন্নগদবনি। (পাউরৌ ২:১০-১২) খুদম ওইনা হায়রবদা পুন্সি অসি ঈশ্বরদগী লাকপা খুদোল অমনি হায়না বাইবলনা তম্বী। হায়রিবা নিয়ম অসি ঐখোয়গী ৱাখলদা থম্লবদি য়ুমদা, থবক মফমদা অমসুং চৎথোক-চৎশিন তৌবা মতমদা ঐখোয়গী অমদি অতোপ্পগী পুন্সিবু শোয়দ-ঙামদনবা চেকশিন-থৌরাং লৌখৎপা ঙমগনি।—পাখোনচৎপশিংগী থবক ১৭:২৮ পাবিয়ু।
৩. খৱাইদগী মরুওইবা নিয়ম অনীদু করি-করিনো?
যীশুনা য়াম্না মরুওইবা নিয়ম অনীখক হায়রম্মী। অহানবা নিয়ম অদুনা খঙহল্লি মদুদি, মীওইবগী পুন্সিগী পান্দমদি ঈশ্বর খঙবা, মহাকপু নুংশিবা অমসুং মহাকপু থম্মোয়শেংনা সেবা তৌজবা হায়বসিনি। মসিগী অহানবা নিয়ম অসি ঐখোয়না লৌবা ৱারেপ খুদিংমক্তা নীংশিংগদবনি। (পাউরৌ ৩:৬) হায়রিবা নিয়ম অসি থম্মোয়দা চেৎনা থমদুনা ইল্লবদি ঈশ্বরগা মরুপ ওইবা, অশেংবা নুংঙাইবা অমসুং লোম্বা নাইদবা পুন্সি ফংগনি।—মাত্থি ২২:৩৬-৩৮ পাবিয়ু।
অনীশুবা নিয়ম অদুনা ঐখোয়না অতোপ্পগা শান্তি লৈবা অমসুং অফবা মরী থম্বা ঙমহল্লি। (১ কোরিন্থীয়া ১৩:৪-৭) মসিগী অনীশুবা নিয়ম অসি ইনবা মতমদা ঈশ্বরনা মীশিংবু লোয়নবগী মওং অদু ঐখোয়না তমজবা চঙই।—মাত্থি ৭:১২; ২২:৩৯, ৪০ পাবিয়ু।
৪. বাইবলগী নিয়মশিংনা ঐখোয়বু করম্না কান্নহনগনি?
বাইবলগী নিয়মশিংনা ইমুং খুদিংমক্তা মতৌ করম্না অমত্তা ওইনা নুংশি-চান্ননা লৈগদগে হায়বা তম্বী। (কোলোসীয়া ৩:১২-১৪) ঈশ্বরগী ৱাহৈনা ইমুংশিংবু খুদোংথীবদগী ঙাকথোক্নবা অতোপ্পা নিয়ম অমসু পীরি, মদুদি লুহোংবা হায়বসি পুন্সি চুপ্পগী ওইগদবনি হায়বসিনি।—মৈহৌরোন ২:২৪ পাবিয়ু।
বাইবলনা তম্বীবা নিয়মশিং ইল্লগা চৎলবদি লন-থুমগী অমসুং পুক্নীংগী ওইবা অৱাবশিংদগী ঙাকথোকপা ঙমগনি। খুদম ওইনা, থবক পীবা মীশিংনা বাইবলদা য়াওরিবা থম্মোয়শেংবা অমসুং হোৎনবা কনবা হায়বা নিয়মশিংসি ইল্লগা চৎপা মীওইশিংদা মখোয়গী থবক্তু পীনীংই। (পাউরৌ ১০:৪, ২৬; হিব্রু ১৩:১৮) ঈশ্বরগী ৱাহৈনা ঐখোয়গী দরকার ওইবা অদু লৈরবদি মদুদা পেন্থোক্কদবনি হায়না তম্বী। অদুগা লন-থুমদগী ঈশ্বরগা লৈনবা মরী অদুনা হেন্না মরুওইনা লৌগদবনি হায়নসু তম্বী।—মাত্থি ৬:২৪, ২৫, ৩৩; ১ তীমোথি ৬:৮-১০ পাবিয়ু।
বাইবলগী নিয়মশিং ইল্লগা চৎলবদি ঐখোয়গী হকচাং ফনা থম্বা ঙমগনি। (পাউরৌ ১৪:৩০; ২২:২৪, ২৫) খুদম ওইনা, য়ুঙাওবা ওইগনু হায়বা ঈশ্বরগী য়াথংসি ইল্লগা চৎলবদি শিবা য়াবা লায়না অমসুং খুদোংথীবা থৌদোক কয়াদগী ঙাকথোকপা ঙমগনি। (পাউরৌ ২৩:২০) যেহোবানা য়ু থকপা য়াদে হায়বদি লৈতে অদুবু কা হেন্না থকপগী অয়াবদি পীদে। (থাগৎ ঈশৈ ১০৪:১৫; ১ কোরিন্থীয়া ৬:১০) বাইবলগী নিয়মশিংনা ঐখোয়দা অফবা তৌবখক নত্তনা অফবা ৱাখল খলহনবদসু মতেং পাংই। (থাগৎ ঈশৈ ১১৯:৯৭-১০০) অদুম ওইনমক, অচুম্বা খৃষ্টানশিংনা ঈশ্বরনা হায়বশিং ইল্লিবসি মখোয়গী কান্নবখক্কী নত্তে। মখোয়না যেহোবাবু ইকাইখুম্নবগী ইনজবনি।—মাত্থি ৫:১৪-১৬ পাবিয়ু।
হেন্না খঙননবা
বাইবল নৈননবা হায়বিরকউ
অদোমগী খুদোংচাবা মফম অমসুং মতমদা মমল তিংদনা বাইবলগী পরাশিং নৈনবিয়ু।


text:
Hamom Promud
Bangladesh pa pokpa Canada da Leiba Meitei macha amagi meeteilon gi blog.
Sunday, June 26, 2016
মন্ত্রিয়েলগী ফ্রান্কোফোলি ফেষ্টিভেলদা আলফা ব্লোন্ডি -01
কানাডা ইংলিশ লোনগী লৈবাক অমা ওইজরবসু ক্যুইবেক প্রভিন্সতা ফ্রেঞ্চনা অফিসিয়েল লেঙ্গুয়েজনি, তৌবতবু মন্ত্রিয়েলদি ইমিগ্রেন্ট য়াম্না লৈবনা ইংলিসসু অসুম চৎনৈ, তশেংনা বাইলিঙ্গুয়েলনি মন্ত্রিয়েলদি। ইংলিশনা পান্বা লৈবাকতা ফ্রেঞ্চ প্রভিন্স অমগি শহর অমনি মন্ত্রিয়েল। অদুনা লোনগী মতাংদা অসুম টেনশন খর লৈ, আর্ট- কালচারদসু অদুগী মমী তাই। নোর্থ আমেরিকাগী অতৈ শহরদা লৈবগা খর খেন্নৈ, তোঙান্বা মহাও অমা লৈ। ইং-তপ্না নুঙাইনা পুন্সী লেন্বা য়াই। মন্ত্রিয়েল আমেরিকা মহাদেশতা ওইজরবসু ইউরোপকি মহাও অসুম ফংলি অমরোমদা সাউথ এশিয়ানসু ( বাঙালী য়াওনা ) মশিং য়াম্না লৈবনা কালচারেলি পোত্থাবা ফংঙি অমসুং ঐখোয়গা শক মান্নবা এশিয়ান ওরিজিনসু য়ুমথংননা লৈবিনবনা চিঞ্জাক্তা, য়ুম-লৈ কৈরৈদা নুঙাইবা অমসু ফাওই। অদুনা য়ুমলৈবাক-ইরৈপাক - পোক্নফম লমদমদগী তাম্না লৈরবসু মফম অসিদা অসুম হৈনরক্খি। মফম অসিগী হরাও নুঙাইবদা শরুক য়াব হৌরকখি। হকচাংতা নত্তনা থম্মোয়সু তং তাখি মফমসিদা।
মন্ত্রিয়েলদা মিউজিক ফেষ্টিভেল ময়াম অমা পাংথোকই, লৈকাই লৈকাই দা পাংথোকপগুম মশিং লৈতনা হপ্তা কাংদনা পাংথোকই। তৌবতবু য়াম্না পাক্শন্না নেশনেল-ইন্টারনেশনেল থাক্তা পাংথোকপা য়াওবদি মরি -মঙাতনি। অদুগী মনুংদা ফ্রাঙ্কোফলি ফেষ্টিভেলসু অমনি। চহিগী পাংথোপগুম কুমসিসু ফ্রাঙ্কোফলি ফেষ্টিভেল জুনগি তাং ০৯ দগী প্লেজ দ্য আর্টস কৌবা মফমদুদা হৌখি অমসুং তাং ১৮দা লোয়শনখি। নুমিৎ তরানি চুপ্না পাংথোকখিবা ফেষ্টিভেল অসিদা মন্ত্রিয়েল অমদি কানাডাগী শকনাইরব শৈশকপা শৈশকপি তা নত্তনা ইউ এস এ, ফ্রান্স, বেলজিয়াম অমদি আফ্রিকাগী ফ্রেঞ্চ লোলগী মমিং চৎলবা মিউশিয়ান কয়াসু শরুক য়ারখি। ওপেন এয়ারদা স্টেজ শাদুনা টিকেট য়াওদবিদা ভাবোক লিশিং লিশিংনা য়েংবা য়াব মওংদা পাঙথোকপগা লোয়ননা অডিটরিয়াম মনুংদা টিকেট কক্তুনা য়েংবা য়াবা শো কয়ামসু পাংথোকলি। ওপেন এয়ারদা স্টেজ মঙা লৈ। স্টেজশিংদো য়াম্না লাপ্না লৈনবা নত্তে, খোংনা মিনিট মঙা তরাদা য়ৌবা য়াই, মফম অমদা ঈশৈ তারম্বদগি অমদুদা য়েংবা চৎপা খুদকতা ঙম্মি। স্টেজ শিংদো চাওবা মান্নদে, ইনভায়রনমেন্টসু মানহন্দে, খরা অফাওবা মমিং লৈবা শিংনা শক্কদবা পার্ফোম তৌগদবা স্টেজ শিংদুনা খরা চাওনা চংখোন্না তৌই অমরোমদনা খরা অমনা পিক্তক তৌবা মী য়া্ম্না য়েংবা ফম্বা চন্দে, মদুদনা নহা ওইবা হৌগৎলকপা মিউজিশিয়ানশিংবু পার্ফোম তৌহল্লি। ফ্রেঞ্চ লোনগি অফাওবা মিউজিয়ানশিংগা লোইননা খরা খরা ফাওবা হৌগৎলকপা তুংদা ফাওরকক্দবা কয়াগী খোন্থোক্সু তাব ফংহল্লি ময়ামবু।
ফ্রাঙ্কোফলি ফেষ্টিভেলগী ঈশৈগি নিল-খোংলিবা মরকতুদা অনৌবা ওয়াখল অমা ফাওরকখি, খংনিং নিংশিংলকই অনৌবা আইডিয়া অমা।
Thursday, January 3, 2013
North Americada Manipuri Songsthan - 01
http://www.manipurcenter.org/
Saturday, November 10, 2012
Anouba Sheieng khara
Handakta Ikhiba seireng khara blog ki pathok ki tamak lanthok chari -
খুদৈ মতেকয়েংঙু দো -
থ্রাক থ্রাক য়ান্দুনা লৈরিবা খুদৈসে
ঐ না খুদোম্বী থিন্দুনা তাক্্ই -- ইচানিপাদা
শালুঙাং মচুগি ময়ুংদা হিজং মচুগী মফেন
হিজং মচুগি ময়ুংদা শালুঙাং মচুগী মফেন
ওইরম্বসু য়াবনি, কাংলুপ অমগী ফিরাল ।
কনানবু শারকপনো ঐনা হংলুদে কৈদৌনুংদসু
ইমানা পিরকপনিকো হাইদুনা থমজল্লি, থুপচিন্দুনা -
টাওয়েল
টিস্যু
ন্যাপকিন
ড্রায়ার ..
নোংমা নোংমা গী খুদৈ মতেকতো থাপথোক্খি।
থবক অমত্তদা চনদনা তাদুনা লৈ, খুয়া খা দা
নোংমা কনা খংহনদনা ডেকো-পিছ ওনথোকখি
ড্রয়িংরুমগী কোনামদা য়ান্দুনা থম্মী। থ্রাক থ্রাক
ইচানিপা দো - হাইফেৎ মীচি না য়েংলম্লগা
নোকফেৎ তৌদুনা তপ্না তপ্না ইমুংদা চংশিনখি।
ল্যাম্পপোষ্ট
সোডিয়াম লাইটকী ঙান্লবা অহিংদুদানি
নোক্মি নোক্মি মহাক্না হাইরকখিবদো-
নাহে-খোঞ্জেল নত্তে, ইচং থৌরবা কনাগুম্বা অমগুম
শহরগী মীরাওখোল মরক্তুদা খংলাউ লাউরকখিবদো-
মুথৎপিরম্মু ঐগী মঙাল, মমহল্লু শহরগী লম্বীপুম্বা
অদুগা,
ঙালহল্লু গলি গলিগী ইমুং পুম্বা- ড্রয়িংরূম, লিভিংরুম
চিত্থবিরমগনু অমত্তা কিচেনরুম, বেডরুম, বাথরুম সু
হাইদোকপিরম্মু য়ুখল পুম্নমক, উজসনু লম্বীদা চৎলিবা ময়াম্না
ইমুংগী ওয়াথোক পুম্নমক, য়েংহল্লু-তাহল্লু লমজাওগী মীয়াম্দা
মথং মথং মখা তাথরকই -
মমবদা থোক্কদবা অকি তুজুংলবা থৌদোকশিংদো
ইমুং খুদিংগী ঙাহাকলৈতনা থোকলিবনি, নোংমগী কায়দনা
মমলবা শহরগী লম্বী নত্তে, শেন্নবিগদবাদি য়ুম য়ুমগী কা মনুংদানি
মুথৎপিরম্মু ঐগী মঙাল, ঙালহনবিয়ু শহরগী কা পুম্নমক, অমত্তা চিৎথদনা
ষ্ট্রিটলাইট ওইদুনা ঙানলিবা ল্যাম্পপোষ্ট
মদোমতা লাউহৌই, অহিং অদো তুমদনা
ড্রেনেজগী নমথিরবা মনম মরকতুদা
মুশিন মুরবা কয়লাস মথকতা লেপলগা।
ইকেবানা অমসুং বনসাই
লৈরাং কয়াগী পীরাংনা শেমখি মখোয়গী ফজরবা ইকেবানা ’গী লৈকোল ফজবদা ঙাওজরবা মখোয়গী মখুৎনা নুংশী খংদনা কক্থৎপিখি লৈরাংগী মশা- মনা মথং মথং
কক্থৎপিখি নাকনদা লৈবা পোমশাৎনরবা লৈরাং কয়াসু নুংশি হৈতনা ফজবা নংনা নমহৎখি মহৌশাগি লৈজরম্বা, হিংগোন্দা শাৎচরম্বা লৈরাংশিংগী হৌনবিদো।
ইকেবানা’ লৈরাংশিংগি ্বারী তারগা, মপি কংখ্রবা বনসাই খোংনাং পাম্বী,
হিক্না হিক্না কপলক্খি, চহি মরিফু হেল্লবা, খুদুপমুক্তা ্বাংলবা তরু তনান্লবা, আহ! ইপু খোংনাং পাম্বী ,
নিংশিংলক্খী - মমান্নবা শিংনা শাংলবা মশা শান্দোক্লগা হায়- হুমদুনা পাল্লিবদো, মখল মথেনগী উচেক কয়ান পুমনিন নিন্লিবদো মীঙমলক্তে মদোমতা।
মণিপুর, ঐগীসু পেনদবা খরা লৈ
‘‘ মণিপুর
মীনা নঙবু ইমা কৌনৈ
ঐসু কৌজগে ইমা
অদুবু শিবদি ঙম্লোই নঙগীদমক।’’
- থাংজম ইবোপিশক
নম্বুল তুরেল, মথং মথং লাকতুনা
ঐখোয়গি য়েন্নখাদা লৈবা বোরাক্তা
চুমদ্রিং হেক্তা ফেনজিনখিবনি, য়াব য়াদবা।
কৌব্রু চীংদোনদগী শিন্থরক্পা পিরাং
নুঙাল্লকপদা লিক্লা ওনদুনা লৈরম্মি, ঐখোয়
মমাংগি হিংগোনদা হৌরিবা হঙ্গাম মতোনদুদা
লৈকাইগী অবোক্না খংহৌদনা ফোইদৎখিবনি
সোরারেন্না মতিন শিৎচল্লকপনি হাইদুনা, খংবা খংদবা।
লোক্তাক পাৎতা হি হোন্বা অমনা
নুংশিরবা মতমগি ইশৈগি শৈশক পুম্নমক কাউথোকখিদুনা
ইমোজীৎ নিঙোম্বগী শৈরেং অমা মদোমতা ঙংলি, কনা তাহনদনা --
‘‘ মায়থীখ্রবসু
ঐদি পাম্মী
খোংজোম লান
ঙসিগী অসুম্মাইনা হিংগদবগী শরুক ।।’’
ঈশৈগী সুর ওইনা থোকউ য়াদ্রবা শৈরেংগী ব্াহৈ পুম্নমক
নোংলৈ নুংশিৎ ওনদুনা পাইরকখি সিলেট- নরসিং টিলাগী কাংজৈবুংদা
থুদেকপিরম্মী শান্নরোইশিংগী আশাগি পাম্বী পুম্নমক, মফম মরাং খংদনা।
ইম্ফাল সহরগী লৈরক লৈকায়দা চৎথরিবা কোম্বীং ওপারেশন
অয়ুক নুংথিল নুমিদাং খংদনা ইমু নাইমু তানরবা লমজাও
নোংজু থাগী লেপ্পা নাইদ্রবা নোং, ইশিং ইচাও
লময়াইদা লৈবা কাংপোকপি পাৎতা ইফুৎ ওইনা ফাওগৎলকই
ঙাংশং ঙাংবা তকৎ তকৎলবা ঈ, লেপ্পা নাইদ্রবা, থিংবসু ঙমদ্রবা।
‘ মখোয় ’ ময়াম্না আকাশবাণী ইম্ফালদা শন্দোরক্পা
‘নহারোলগী খোঞ্জেল ’ না পেলহন্বা ঙমলবসু, ঐতদি
পেন্জবা ঙম্খিদে, থম্মোয়নুংদা ওমচাক্নবা অমা ফাওখি, তশেংবনি
মণিপুর,
ঐগীসু পেন্দবা খরা লৈ, ইরমদম্মক নত্রবসু।
Saturday, October 20, 2012
Eigi samlappa punsi wari ( Bangladesh ki sharuk ) -1
Thursday, August 23, 2012
Dhakabasi Manipuri -- Ijatigi tamak thawai thaba mak ngamdrabasu thammoi katthokpa ngamba meeoi khara mathouni
Thursday, August 16, 2012
NYFA (N Y, USA ) 2012 awards ki fellowship phanglaba Jagannath Lairenjam
AWARDS 2012 Fellowship phanglaba Manipuri Dance ki Artist, Jagannath Lairenjam.
Bangladesh ki Moulvibazar Diestric ki chhoto Dhamai da pokpa houjikna New York, N Y, USA da Immigrant oiduna tang tana leiri .
July gi tang 12 da NYFA na notice amada khanghanlak i, New York ta leiba Manipuri Dance ki Artist Jagannath Lairenjam bu handakki chahisigi Awardee ama oina khangakle amasung Folk/ Tradition Arts Catagory gi Fellowship oina $ 7000 piragani. ( NEW YORK, NY (Thursday, July 12, 2012) – The New York Foundation of the Arts (NYFA) has announced the recipients of its 27th annual Artist Fellowships, including, for the first time, Fellows and Finalists in the Folk/Traditional Arts category. A total of 94 Fellowships of $7,000 each were awarded in the following disciplines: Fiction; Film/Video; Folk/Traditional Arts; Interdisciplinary Work, and Painting. ) akuppa marol gi tamak yengbi u http://www.nyfa.org/ .
New York State na chahi gi piba kala gi lamda yamna lemjaningai oiraba Fellowship ta Manipuri Dance ki Artist amabu khangatpirakpa amasung Manipuri Dance pu New York state na Shak-khangbiba haibasi Manipuri Akhoigidi yamna chauthok chaningaini. The New York Foundation of the Arts (NYFA) ki nouna houdok pa catagory ( Folk/Traditional Arts ) asimaktada Bangladesh ta pokpa Manipuri amabu Fellowship piduna ekaikhumnabirak pa asi Bangladesh ki Manipuri khaktagi nattana Manipuri pumnamak ki garbani (proud ) haijaning i. http://www.nyfa.org/nyfa_artists_work.asp?pid=6851&num=1
Jagannath Lairenjam, angang oiringaidagi khungangi Meitei pung gi ojhasingdagi pung tamba hourak i. 1995 ta Kalkata gi `Manipuri Nartanalaya` da kharani training louramlaba matungda Gov. Of India gi Scholership ama phangduna Jawararlal Nehru Manipuri Dance Academy, Imphal da gi `` Diploma course in Sankitran`` 1997 da loisankhi. 2001 da USA da Immigrant oiduna laktriba mamangfao India amasung Bangladesh ki Festivals amadi program kayada Manipuri Dance ki Artist ama oina saruk yarakkhi. makhada mahakki samlappa pusi wari chahi ga konnana thamjari.
Saruk Yakhiba Program amasung
Festivals khara
. 1997:- Youth Festiva1996 :-Ratha yatra Festival, Puri, India
1997:- Lokranga Festival, Joypur, India.
1999 :-Surya Festival, Trivandram, India.
1999 :- Ishagandhi Festival, Kerala, India.
2000:- Sana Leibak Festival, Mumbai, India .
2000:- Khejuraoh Festival, Uttar Prades, India.
2001:- NABC. Inc. Boston ,USA.
2001:- “India and Bali” Maryland, USA.
2002: “Rabindra Jayanty” Tagore Society of New York, USA.
2003:- Bangladesh Night’s New York, NY, USA.
2005:- ITV CHANEL
2007:- “Tyohaar” World Financial Center, NY, USA.
2008 :- Indian/Bangali Classical Music and Dance” Pennsylvania, USA.
2008, sept.12-13:-“ Festival of India” Millville, NJ, USA.
2009:- Indian Classical Dance Festival , Asian Alaskan Cultural Centre, USA.
2010:-“An Traditional Festival of classical Indian dance & Music” San Francisco & Los Angeless, USA.
2011 :- “150 Tagore Birthday” NJ and NY , USA.


text:
অন্স ইন্টরত্রেদ অসি ISO 9001-2015 কম্পনি অমনি অমসুং ঐখোয়গী হেড ওফিস দিল্লি, ইন্দিয়া দা লৈ ।
অন্স অসি ডিজিটাইজেশন তৌবা, লোন অমদগী অমদা হন্দোকপা, লম অমগী চৎনলোন্দা হন্দোকপা,
খোঞ্জেলবু ৱাহৈদা হন্না ইথোকপা অমসুং ফিলম নচিংবদা ঙাংলিবা ৱাগী অর্থ হন্দোকপগী থবক তৌই অমসুং
পৃথিবীগী কাচিন-কোয়া খুদিংমক্তা লৈবা অসিগুম্বা পোৎ য়োনবা মীওইশিং অমদি ফ্রীলান্স ত্রান্সলেটরশীংদা থবক অসিবু পীথোকই ।
অপাম্বা পোত্থোক অদু ফংহনবগীদমক ঐখোয়না ঐখোয়গী ত্রান্সলেটরশীংগী মখোয়না থোইদোক-হেন্দোক্না হৈ়জ-শীংজবা বিষয়গী শরুক,
পোকফম অমসুং হৌরকফম অদুবু কুপ্না খন্ন-নৈনৈ ।
ঐখোয়গী ক্লাইন্টশীংনা ঐখোয়গী পুকচেল শেংবসিবু শীংথাবী অমসুং পীগদবা পৈশা অদু চাং নাইনা থুনা পীবনা
মরম ওইদুনা অয়োনবা মীওইশিং/ত্রান্সলেটরশীংনা ঐখোয়বু পাম্মী ।
অদোমনা ঐখোয়দগী খ্বাইদগী পাক-চাওরবা লোনগী জুরাশীংগী পরিংদাগী, অফবা ক্বালিটি লৈবা, খ্বাইদগী চানবা মমলগী পোত্থোক্কী আশা তৌবিবা য়াগনি ।
অন্সকিদা মখাগীশীংসি লৈ
- সার্তিফিকেশন - ‘ISO 9001-2015’ কম্পনি ।
- মেনেজমেন্ট – নুপী ঙাক্তনা মীচং ওইনা চলায়বা কম্পনি ।
- এক্সপিরিয়েন্স – মেডিয়াদা পুক্নিং চিংশিন্নীংঙাই ওইরবা চহী 19 গী, আন্টর্জাতিগী ওইবা লল্লোন-ঈতিক্তা চহী 8 গী অমসুং ত্রান্সলেশনগী থবক, ডিজিটাইজেশন, ডাটা মোনেজমেন্টদা চহী 10 থবক তৌবগী লৌশিং-জ্ঞান তানশিল্লে ।
- রিসোর্সশীং – ডিজিটাইজেশনগী পোত্থোক য়োনবা মীওই 3000, ত্রান্সলেটরদা য়ুম্ফম ওইবা মীওই 12000 অমসুং খোঞ্জেলবু ৱাহৈদা হন্না ইথোকপদা হৈ শীংলবা মীওই 2000 ।
- লোনশীং – হন্দোকনবগী লোন জুরা 2400 দগী হেন্না ফংহল্লি (পৃথিবীদা খ্বাইদগী য়াম্বা মমলগী লিষ্ট) ।
- ইফিসিয়েন্সি – পীরকপা থবক ফজনা শিন্দোক্নবগীদমক ঐখোয় ইশানা পুথোকচবা ‘WASP’ সোফ্টৱায়র শীজিন্নৈ ।
-প্রাজেন্স- ঐখোয়না রুসিয়া, সিঙ্গাপুর অমশুং ইউ এ ই দা লৈবা কম্পনিশিংগী মখোয়গী অমত্তা ঙাইরবা অয়েনবা মীওই ওইনা পৃথিবী শিন্-থুংনা মহুৎ শিল্লী
মথক্তা হায়রিবশীংসিনা মরম ওইদুনা অন্সনা, ত্রান্সলেশন/পব্লিসশিং কম্পনি 200 দগী হেনবগী থাজবা ফংলে লোয়ন-লোয়ননা কম্পনি 800 মুক্না ঐখোয়বু থাজরবা অথু-অকায়গী থবক্কীদমক থম্দুনা লৈ।
MANIPURI


text:
ঈশ্বরদগী লাকপা নুংঙাইবা পাউ!
ঈশ্ববদগী লাকপা নুংঙাইবা পাউ অদু করিনো? ঐখোয়না মসি করিগী থাজবা য়ারিবনো? বাইবলগা মরী লৈনবা ৱাহংশিংগী পাওখুম লাইরিক মচা অসিদা পী।
লাইরিক মচা অসিনা অদোম্বু করম্না কান্নহনগনি
লাইরিক মচা অসিনা ঈশ্বরগী ৱাহৈ, বাইবলদগী হকথেংননা তমজবা ফংহনবদা মতেং পাংগনি। পীরম্বা শাস্ত্র অমা অদোমগী বাইবল শীজিন্নদুনা করম্না থিগদগে হায়বদু য়েংবিয়ু।
নুংঙাইবা পাউ অদু করিনো?
ঈশ্বরদগী লাকপা পাউ হায়বসি করিনো হায়বদু তম্মু, মসি করিগীদমক থুনা খঙহৌবা দরকার ওইরিবনো, অদু ওইরবদি নহাক করি তৌগদগে।
ঈশ্বর কনানো?
ঈশ্ববগী মমিং অমা লৈবরা অমসুং মহাক্না ঐখোয়গীদমক খনবীবরা?
নুংঙাইবা পাউ অসি তশেংনা ঈশ্বরদগীরা?
বাইবলগী পাউ অসি অচুম্বনি হায়বা ঐখোয়না করম্না খঙগনি?
যীশু খৃষ্ট কনানো?
যীশু করিগী শিখিবনো, থোদোকমল হায়বসি করিনো, অমসুং মহাক হৌজিক করি তৌরিবগে হায়বদু খঙবিয়ু।
ঈশ্বরনা পৃথিবী শেমখিবগী পান্দম করিনো?
ঈশ্বরনা পৃথিবী করিগী শেমখিবনো, অৱা-অনা কৈদৌঙৈ লোইগনি, অমসুং পৃথিবী অমসুং মদুদা লৈগদবা মখোয়শিংগী তুংগী করি আশা লৈবগে হায়বদু বাইবলনা তাকই।
শিখ্রবশিংগীদমক করি আশা লৈবগে?
ঐখোয়না শিবা মতমদা করি ওইবগে? ঐখোয়না নুংশিজবা শিখ্রবা মীওইশিংবু অমুক হন্না উন্নখিগদ্রা?
ঈশ্বরগী নিংথৌলৈবাক করিনো?
ঈশ্বরগী নিংথৌলৈবাক্কী নিংথৌ অদু কনানো, অমসুং নিংথৌলৈবাক অদুনা করি তৌগদৌরি?
ঈশ্বরনা করিগীদমক ফত্তবা অমসুং অৱা-অনা লৈবা য়াহল্লিবনো?
ফত্তবা করম্না হৌরকখিবগে, অমসুং করিগী ঈশ্বরনা মসি মখা তানা লৈবা য়াহল্লিবনো? অৱা-অনাগী অরোয়বা অমা লৈগদ্রা?
অদোমগী ইমুং করম্না নুংঙাইনা লৈবা য়াগনি?
যেহোবা, নুংঙাইবা ঈশ্বর, ইমুংশিংবু নুংঙাইনা লৈহনবা পাম্মী। মপুরোইবশিং, লোয়নবীশিং, মপা-মমাশিং অমসুং মচাশিংগী ওইবা বাইবলদা য়াওরিবা পাউতাকশিং থিবিয়ু।
অদোম্না অচুম্বা লাইনীং-লাইশোল করম্না খঙবা ঙমগদগে?
অচুম্বা ধর্ম্ম অমখক্তা লৈবরা? অচুম্বা লাইনীং-লাইশোলবু মশক তাকপা ৱাফম মঙা খন্নরগা য়েংসি।
বাইবলগী নিয়মশিংনা ঐখোয়বু করম্না কান্নহনগনি?
করিগীদমক ঐখোয়বু লমজীং-লমতাকপীবা দরকার ওইরিবনো হায়বদু যীশুনা তাকলম্মী অমসুং খ্বাইদগী মরুওইবা নিয়ম অনীসু খঙহল্লম্মী।
অদোম্না ঈশ্বরদা করম্না নকশীনজবা য়াগনি?
ঈশ্বরনা হায়জবা খুদিংমক তাবীবরা, করম্না ঐখোয়না হায়জগনি, অমসুং ঈশ্বরদা নকশীনজনবা অতৈ করি তৌগদগে হায়বদু খঙদোকপীয়ু।
লৈরিবা ধর্ম্মশিং অসিদা করি থোক্লগদগে?
মীপুম খুদিংমক্না অমত্তা ওইনা অশেংবা ঈশ্বর খক্তবু নীংজবা মতম অমা লাক্কদরা?
ঈশ্বরগী ওইবা সংস্থান অমা লৈরিবা করিগীনো?
অচুম্বা খৃস্টানশিংনা করিগী অমসুং কমদৌনা কাঙলুপ ওইনা শেম্লীবনো হায়বদু বাইবলনা হায়।
অদোম্না যেহোবাগী মরমদা লেপ্তনা তমগদৌরিবা করিগীনো?
অদোম্না ঈশ্বর অমসুং মহাক্কী ৱাহৈ খঙবনা অতোপ্পদা করি কান্নবা পীগনি? অদোম্না ঈশ্বরগা করম্বা অচেৎপা মরী থম্বা য়াগদগে?


text:
বাইবল করিগীদমক নৈনগদৌরিবনো?
পৃথিবী পুম্বা শিন থুংনা মীওই লাখ কয়ানা পুন্সিগী মরুওইবা ৱাহঙশিংগী পাওখুমশিং অদু বাইবলনা পীরি। অদোমসু মখোয়গুম্বা অমা ওইবিনিংব্রা?
বাইবল নৈনবদা করি করি তৌবগে?
পৃথিবী পুম্বদা যেহোবাগী সাক্ষীশিংনা তৌরিবা মমল তিংদবা বাইবল নৈনবগী থৌরম অসিগীদমক মীয়াম্না মখোয়বু মশক খঙই। মসি করম্না তৌবগে হায়বদু য়েংবিয়ু।
বাইবল নৈননবা হায়বিরকউ
অদোমগী খুদোংচাবা মফম অমসুং মতমদা মমল তিংদনা বাইবলগী পরাশিং নৈনবিয়ু।
Congregation Meetings of Jehovah’s Witnesses
Find out where we meet and how we worship.


text:
ঐখোইগী পান্দম
মাত্থী ১৯:১৪ যীশুনা হায়রাম্মী, 'পিক্লিবা অঙাংশিংবু ঐòঙçন্দা লাকহাল্লু, অমসুং মাখোইবু থিংগনু, মরম্দি শ্বর্গাগী নিংথৌ ëলবাক্তু মখোইগুম্বাগীনি'
অঙাংগী বাইবল অসি তোঙçন তোঙçনবা লোন্দা òৱব সাইট, মোবাইল/PDAs, ত্রেক্সত, অমসুং কলçরিং লাইরিকশিং গী মাতেং লৌদুনা পিকচর মচা মচা য়াওবা বাইবলগী ৱারিশিং òয়নথোকপাগী থবক তৌই , মদুনা অঙাংশিংবু যীশু খ্রীস্টগী মরমদা হেন্না খঙহনলি
বাইবলগী ৱারিশিং অসি পৃথিবীগী অঙাং বিল্লীয়ন ১.৮ দা ঙম্মিবা মা ëখ ফ্রীদা òয়নথোকপাগী পান্দাম্নি
নমথোক্লাবা ফ্রীগী ৱারিশিং !
খৃস্ট ধর্ম্মগী লাইরিক মচা äয়নথোকফম্ অসিনা খ্বইদগী পাম্জাবা অঙাংশিংগী বাইবলগী ৱারিশিং অসি কন্না নমথোকই অমসুং ফ্রীদা äয়নথোকপাগী থবক্সু তৌই !


text:
পন্দুপ ৯
অদোমগী ইমুং করম্না নুংঙাইনা লৈবা য়াগনি?
১. নুংঙাইবা ইমুং অমা ওইবদা লুহোংবা হায়বসি করিগী মরু ওইরিবনো?
নুংঙাইবা পাউগী হৌরকফম ওইরিবা, য়াইফবা ঈশ্বর যেহোবানা ইমুং-মনুংশিংবু নুংঙাই-য়াইফনা লৈহনবা পাম্মী। (১ তীমোথি ১:১১) লুহোংবা হায়বসি মহাক্না হৌদোকপিখিবনি। নুংঙাইবা ইমুং অমা ওইনবা আইন্না য়াবা মওংদা লুহোংবা হায়বসি মরু ওই। মরমদি মসিনা মতৈ-মনাও অমসুং মচাশিংগী অফবা ওই, ইঙনা লৈতানা লৈহল্লি। খৃষ্টানশিংনা লুহোংবগা মরী লৈনবা আইনগী পথাপশিং ইকাইখুম্নগদবনি।—লূক ২:১, ৪, ৫ পাবিয়ু।
লুহোংবগী মরমদা ঈশ্বরগী মীৎয়েং করিনো? ঈশ্বরনা লুহোংলবা নুপা অমসুং নুপীগী মরক্তা লেংদবা, অচেৎপা মরী লৈহন্বা পাম্মী। মতৈ-মনাওশিংগী মরক্তা অমনা অমবু থাজনবা হায়বসি যেহোবানা পাম্মী। (হিব্রু ১৩:৪) মহাক্না খাইনবা হায়বসি তুক্কৎচৈ। (মালাকী ২:১৬) খৃষ্টান অমগী নুপা নত্রগা নুপী অমনা মীতু-মীৱা লান্নবগী থবক তৌরম্লবদি মহাক্না মীওই অদুবু খাইনবা নত্রগা অতোপ্পা অমবু অমুক হন্না লুহোংবা য়াবগী অয়াবা ঈশ্বরনা পী।—মাত্থি ১৯:৩-৬, ৯ পাবিয়ু।
২. মতৈ-মনাওগী মরক্তা অমগা অমগা করম্না লোয়নগনি?
যেহোবানা নুপা অমসুং নুপী হায়না শেম্বীখিবা অসি মখোয়গী য়ুম্বান পুন্সিগী থৌদাংশিং পুন্না লৌমীন্ননবনি। (মৈহৌরোন ২:১৮) ইমুং অমগী মকোক অমা ওইনা, মপুরোইবা অমনা ইমুংগী দরকার ওইবা পোৎলমশিং পীগদবনি অমসুং ঈশ্বরগী মরমদা তম্বীগদবনি। মহাক্না মহাক্কী নুপীগীদমক পুন্সি কত্থোকপা ঙম্বফাওবগী নুংশিবা লৈগদবনি। মতৈ-মনাওশিংনা অমনা অমবু নুংশিগদবনি অমসুং ইকাইখুম্নগদবনি। মতৈ-মনাও খুদিংমক মপুঙফাদবা ওইবনা অমনা অমবু ঙাকপীবা হৈগদবনি। মরমদি মসি নুংঙাইবা য়ুম্বান পুন্সি অমগীদমক য়াম্না মরু ওই।—এফিসা ৪:৩১, ৩২; ৫:২২-২৫, ৩৩; ১ পিতর ৩:৭ পাবিয়ু।
৩. য়ুম্বান পুন্সিদা নুংঙাইরক্তবা মতমদা অদোমগী নুপা নত্রগা নুপীবু থাদোক্কদ্রা?
য়ুম্বান পুন্সিদা খুদোংচাদবা থেংনরকপা মতমদা, নুপা নুপী অনীমক্না অমনা অমবু নুংশিনা লোয়নগদবনি। (১ কোরিন্থীয়া ১৩:৪, ৫) য়ুম্বান পুন্সিদা তোয়না থেংনবা সমস্যাশিং কোক্নবা অমগা অমগা তোঙান-তোঙান লৈনবা হায়বসি ঈশ্বরগী ৱাহৈনা অয়াবা পীদে।—১ কোরিন্থীয়া ৭:১০-১৩ পাবিয়ু।
৪. অঙাংশা, ঈশ্বরনা নখোয়গীদমক করি পাম্মী?
যেহোবানা নখোয়বু নুংঙাইনা লৈহনবা পাম্মী। নখোয়গী নহা ওইরিঙৈগী পুন্সিবু কমদৌনা নুংঙাইনা লৈগদগে হায়বগী খৱাইদগী ফবা পাউতাক মহাক্না পী। অঙাংশিংনা মখোয়গী মমা-মপাগী লৌশিং অমসুং পুন্সিদা থেংনরকপা থৌদোক কয়াদগী তমজদুনা কান্নবা লৌবদু মহাক্না পাম্মী। (কোলোসীয়া ৩:২০) নহাক্কী শেম্বীবা মপু অমসুং মহাক্কী মচানুপাবু সেবা তৌবগী নুংঙাইবদুসু যেহোবানা নখোয়দা খঙহনবা পাম্মী।—পাউ শন্দোকপা ১১:৯–১২:১; মাত্থি ১৯:১৩-১৫; ২১:১৫, ১৬ পাবিয়ু।
৫. মমা-মপাশিং, নখোয়গী নচাশিংনা কমদৌনা নুংঙাইবা পুন্সি ফংগনি?
নখোয়না ইচাশিংগী চানবা চীঞ্জাক, লৈনবা য়ুম অমসুং শেৎনবা ফিরোল পীনবা কন্না হোৎনগদবনি। (১ তীমোথি ৫:৮) মসিগী মথক্তা অঙাংশিংনা অশেংবা নুংঙাইবা ফংননবা মখোয়না ঈশ্বর নুংশিবা অমসুং মহাক্কী মতৌ তমজনবা তাকপী-তম্বীগদবনি। (এফিসা ৬:৪) নখোয়না ঈশ্বর নুংশিবদু অঙাংশিংনা উবদা মখোয়নসু ঈশ্বর নুংশিবা তমলক্কনি। নখোয়গী তাকপী-তম্বীবদু ঈশ্বরগী ৱাহৈদা য়ুম্ফম ওইরবদি অঙাংশিংগী ৱাখল্লোনবু অফবা মায়কৈদা পুরকপা ঙমগনি।—অনীশুবা ৱায়েন ৬:৪-৭; পাউরৌ ২২:৬ পাবিয়ু।
অঙাংশিংবু পুক্নীং থৌগৎপীবা অমদি থাগৎপীবনা মখোয়দা থৌনা হাপকনি। অদুবু মখোয়বু চুমথোকপা অমসুং ৱারক-ৱাতেম্বীবসু চঙই। অসুম্না তাকপী-তম্বীবা তারবদি মখোয়না খুদোংথীবা তাগদবা লমচৎ-শাজত্তগী ঙাকথোকপা ঙমগনি। (পাউরৌ ২২:১৫) অদুম ওইনমক মখোয়বু ৱারক-ৱাতেম্বা মতমদা মীনুংশি য়াওদবা নত্রগা তমথিবা মওংদা তৌরোইদবনি।—কোলোসীয়া ৩:২১ পাবিয়ু।
যেহোবাগী সাক্ষীশিংনা মমা-মপাশিং অমদি অঙাংশিংগী কান্ননবগীদমক লাইরিক কয়া ফোঙই। লাইরিকশিংদু বাইবলদা য়ুম্ফম ওইবা ঙাক্তনি।—থাগৎ ঈশৈ ১৯:৭, ১১ পাবিয়ু।


text:
সন্ত্রিশগাই অমসুং মীৎশেন খাঙবা! মেগাজিনশিং
বাইবলদা য়ুমফম ওইবা ঐখোয়গী মেগাজিনশিং অসি লোন ১৫০ গী মথক্তা লৌথবা য়াগনি। তাইবংপান্দা থোকলিবা থৌদোকশিং অসিগী অর্থ বাইবলনা করি হায়রমবগে হায়বদু সন্ত্রিশগাই মেগাজিন্না উৎলি। মসিগী ঈশ্বরগী নিংথৌলৈবাক্কী ৱা-পাওনা মীয়ামবু নুংঙাইহল্লি অমসুং যীশু খৃষ্টদা থাজনবা মতেং পাংই। মীৎশেন খাঙবা! মেগাজিন্না ঙসিগী তাইবংপান্দা থেঙনরিবা নুংঙাইতবা থৌদোকশিং করম্না মায়য়োকনগনি হায়বদু উৎলি। অদুগা শেমবিবা মপুনা ৱাশকপীরম্বা শান্তি লৈবা অমসুং অশোয়-অঙাম লৈত্রবা অনৌবা তাইবংপান অদুদা থাজবা থমননবা মতেং পাংই।